Πρόβλεψη -βόμβα από ΟΟΣΑ: Αύξηση των ορίων ηλικίας συνταξιοδότησης στα 65 "βλέπει" για την Ελλάδα\nΝέους μπελάδες φαίνεται πως έχει βρει ο Δημήτρης Μελισσανίδης,\nΣυνεχίζεται το σίριαλ με τις αγωγές κατά Μελισσανίδη - Αναφορές για καταστροφή αποδεικτικών στοιχείων\nΝέες αποκαλύψεις για Μελισσανίδη - Οι αγωγές μιλούν για εικονικές συναλλαγές και προσπάθεια συγκάλυψης\nσύμφωνα με τις αναφορές της εφημερίδας «ΤΑ ΝΕΑ» και του in.gr που φέρνουν στη δημοσιότητα το θέμα.\nΕιδικότερα, εστιάζεται ως κύριο θέμα η χρεοκοπία και αναδιάρθρωση της -νυν- Aegean, όπου οι αγωγές από πιστωτές της εταιρείας πολλαπλασιάζονται, με μία από αυτές να έχει κατατεθεί σε δικαστήριο του Λουξεμβούργου. Στη συνέχεια του κειμένου, αποκαλύπτονται οι φερόμενες ως παράνομες συναλλαγές σύμφωνα με τους ενάγοντες, που υποστηρίζουν ότι «η ΟΤΕ ήταν απλώς μια εταιρική δομή που χρησιμοποιούνταν από τον Δημήτρη Μελισσανίδη για να πραγματοποιεί παράνομες συναλλαγές με τον Aegean για δικό του όφελος».\nΑναλυτικά το κείμενο όπως δημοσιεύθηκε στα άνωθεν μέσα\nΗ χρεοκοπία και αναδιάρθρωση το 2018 της Aegean Marine Petroleum Network – AMPNI (εφεξής Aegean), εταιρείας που ίδρυσε ο Δημήτρης Μελισσανίδης και της οποίας υπήρξε βασικός μέτοχος μέχρι το 2016, άνοιξε τον δρόμο για αγωγές από πιστωτές της εταιρείας.\nΜία από αυτές έχει κατατεθεί σε δικαστήριο του Λουξεμβούργου και στρέφεται κατά του Δημήτρη Μελισσανίδη, του γιου του Γεωργίου, των εταιρειών Grady Properties Corporation SA, με έδρα το Λουξεμβούργο, Leveret International S.A., Oil Tank Engineering and Consulting Ltd (εφεξής ΟΤΕ) και των δύο εκκαθαριστών της εταιρείας Leveret.\nΗ αγωγή έχει γίνει από το Aegean Litigation Trust που διαμορφώθηκε στο πλαίσιο της διαδικασίας αναδιάρθρωσης και της απόφασης του αρμόδιου αμερικανικού πτωχευτικού δικαστηρίου, με σκοπό τη διεκδίκηση των απαιτήσεων του ομίλου Aegean προς όφελος των πιστωτών του ομίλου Aegean. Οι AMPNI, AOTC, AMP SA και AMP LLC έχουν εκχωρήσει τις απαιτήσεις τους στο Trust. Οι ενάγοντες υποστηρίζουν ότι οι εναγόμενοι διέπραξαν εκτεταμένη λογιστική απάτη και για αυτόν τον λόγο διεκδικούν συνολικά 318.863434,05 δολάρια ή 283.864.983,53 ευρώ.\nΣύμφωνα με την αγωγή, ο Μελισσανίδης «έκανε κατάχρηση της δεσπόζουσας θέσης του στον όμιλο Aegean για να υπεξαιρέσει κεφάλαια από τον όμιλο σε οντότητες που έλεγχε ή στις οποίες είχε άμεσο συμφέρον, χρησιμοποιώντας συχνά την ΟΤΕ ως μεσάζοντα».\nΟι παράλληλες ενέργειες στην Κύπρο και τις Νήσους Μάρσαλ\nΣύμφωνα με την αγωγή ύστερα από αίτημα του Trust «Στις 9 Ιουλίου 2020 […] το κυπριακό δικαστήριο εξέδωσε διαταγή δέσμευσης των περιουσιακών στοιχείων του Δημήτρη Μελισσανίδη περίπου 106 εκατομμυρίων USD και των περιουσιακών στοιχείων του Γεωργίου Μελισσανίδη 6,2 εκατομμυρίων USD και της Grady στην Κύπρο […] Στην πρωτόδικη απόφαση ασκήθηκε έφεση».\nΕπειδή η ΟΤΕ έχει έδρα τη Δημοκρατία των Νήσων Μάρσαλ (RMI), «τον Αύγουστο του 2019, το Trust υπέβαλε αίτημα ώστε να διορίσει το δικαστήριο της RMI έναν μεσεγγυητή για τη διαχείριση των περιουσιακών στοιχείων της ΟΤΕ. Το δικαστήριο της RMI εξέδωσε μια τέτοια απόφαση στις 8 Αυγούστου 2019 και την επικύρωσε στις 13 Ιουλίου 2020. Με τις αποφάσεις αυτές, αφαιρέθηκε ο έλεγχος διαχείρισης της ΟΤΕ από τους διαχειριστές της και τέθηκε σε ανεξάρτητο δικαστικό λειτουργό».\nΗ κατασκευή του Τερματικού Σταθμού στη Φουτζέιρα\nΟι ενάγοντες ισχυρίζονται ότι από το 2010 έως το 2014 ο Μελισσανίδης εκμεταλλεύτηκε την κατασκευή του Τερματικού Σταθμού Ανεφοδιασμού στη Φουτζέιρα για να πληρώσει 123 εκατομμύρια της Aegean παράτυπα στην ΟΤΕ και ταυτόχρονα να αποκρύψει το προσωπικό του κέρδος από αυτό το σχέδιο.\nΗ συγκεκριμένη εταιρεία ιδρύθηκε το 2010 στις Νήσους Μάρσαλ. Ως μέτοχός της αναφέρεται από το 2013 έως το 2015 ο Αναστάσιος Τύρος, από το 2015 έως το 2017 ο Αιμίλιος Βραχυπέδης και από το τέλος του 2017 έως σήμερα η Μάρα Γιογάκη.\nΟ Μελισσανίδης έχει υποστηρίξει ότι η ΟΤΕ είναι μια ανεξάρτητη επιχείρηση που ανήκει στους μετόχους της, η οποία όντως προσέφερε τις υπηρεσίες που αναφέρει και η οποία ήταν ο ενδιάμεσος στην εκκαθάριση οφειλών της Aegean προς διάφορα τρίτα μέρη.\nΟι ενάγοντες υποστηρίζουν ότι ενώ η ΟΤΕ παρουσιαζόταν ως εταιρεία που δεν συνδεόταν με τον Μελισσανίδη ή την Aegean, εντούτοις «τα στοιχεία δείχνουν ότι στην ουσία, η ΟΤΕ ήταν απλώς μια εταιρική δομή που χρησιμοποιούνταν από τον Δημήτρη Μελισσανίδη για να πραγματοποιεί παράνομες συναλλαγές με τον Aegean για δικό του όφελος».\nΚαι οι τρεις εμφανιζόμενοι διαδοχικά ως μέτοχοι της ΟΤΕ ήταν υπάλληλοι της Aegean ή εταιρειών συμφερόντων του Μελισσανίδη. Η ΟΤΕ δεν εμφανίζει άλλες επιχειρηματικές δραστηριότητες πέραν αυτών με την Aegean και φαίνεται ότι συγκροτήθηκε ειδικά για την κατασκευή του Τερματικού Σταθμού στη Φουτζέιρα. Μάλιστα σε ένα email που απευθύνεται στον Απόστολο Ριζάκο της Aegean στις 31 Οκτωβρίου 2013 o Τύρος εμφανίζεται να λέει: «Δεν θα πληρώνομαι από την Oiltank [OTE] και θα αρχίσω να παίρνω το μισθό μου από την Aegean, όπως υπέδειξε ο κ. Μελισσανίδης…».\nΗ αγωγή αναφέρει επίσης ότι «ο Αναστάσιος Τύρος και ο Αιμίλιος Βραχυπέδης έπρεπε επίσης να λάβουν την έγκριση του “κ. Δ.Μ.” προτού η ΟΤΕ πραγματοποιήσει ορισμένες πληρωμές, την οποία δεν θα χρειαζόταν, εάν ήταν οι πραγματικοί ιδιοκτήτες της εταιρείας».\nΟταν οι συμβουλευτικές υπηρεσίες κοστίζουν περισσότερο από την κατασκευή του έργου\nΣύμφωνα με την αγωγή, «στις 31 Μαρτίου 2010, η AOTC (ενεργώντας μέσω του διευθυντή της, Δημήτρη Μελισσανίδη) και η ΟΤΕ (μέσω του διευθυντή της, ο οποίος εργαζόταν, κατά το διάστημα αυτό, και στην AOTC, Αναστάσιου Τύρου) σύναψαν την φερόμενη Σύμβαση Fujairah. Δυνάμει αυτής της σύμβασης, η ΟΤΕ θα παρείχε στην AOTC “σχεδιασμό, διαχείριση έργου, επίβλεψη και άλλες σχετικές συμβουλευτικές υπηρεσίες και προμήθεια εξοπλισμού” σε σχέση με την κατασκευή του τερματικού σταθμού Fujairah». Εκείνη την εποχή η AOTC ανήκε κατά 100% στον Μελισσανίδη προσωπικά και δεν ήταν ακόμη θυγατρική της Aegean. Στις 7 Νοεμβρίου 2012, η AOTC και η ΟΤΕ σύναψαν την Τροποποιημένη Σύμβαση Fujairah, αυξάνοντας το πληρωτέο ποσό από την AOTC στην ΟΤΕ από 26.825.000 δολάρια σε 123.375.000 δολάρια.\nΤον Δεκέμβριο του 2010 η AOTC υπέγραψε σύμβαση ύψους 74 εκατομμυρίων δολαρίων με την κατασκευαστική εταιρεία Quality International Co. Ltd με έδρα τα ΗΑΕ. Το συνολικό κόστος της κατασκευής του Τερματικού Σταθμού ήταν 226.067.000 δολάρια, εκ των οποίων 83 εκατομμύρια πήγαν στην Quality International, 16.631.0000 ήταν τα έξοδα χρηματοδότησης και 123.378.586,56 δολάρια ήταν οι πληρωμές στην ΟΤΕ, με βάση τα όσα ανακοίνωσε ο όμιλος Aegean.\nΣύμφωνα με την αγωγή, ο Μελισσανίδης υποστηρίζει ότι ο Τύρος ήταν ένας έμπειρος μηχανικός και η Aegean ήθελε να έχει σύμβαση μαζί του για υπηρεσίες διαχείρισης της κατασκευής του Τερματικού Σταθμού και ότι ο Τύρος έφτιαξε την ΟΤΕ για να τις προσφέρει. Υποστηρίζει επίσης ότι ο Μελισσανίδης δεν μπορούσε να έχει συμμετοχή στις αποφάσεις για τον Τερματικό Σταθμό στη Φουτζέιρα. H πλευρά Μελισσανίδη φέρεται να υποστηρίζει ότι πραγματικά πληρώθηκαν στην ΟΤΕ 16,2 εκατομμύρια δολάρια και επικαλείται αποτίμηση του Τερματικού Σταθμού στα 189 εκατομμύρια δολάρια. Ο Βραχυπέδης φέρεται να ισχυρίζεται ότι το κόστος κατασκευής ήταν τελικά 114 εκατομμύρια δολάρια.\nΟι ενάγοντες επιμένουν ότι ο Μελισσανίδης είχε υπογράψει την τροποποιητική σύμβαση ανάμεσα στην AOTC και την ΟΤΕ. Η σύμβαση αυτή περιλάμβανε 123 εκατομμύρια δολάρια, εκ των οποίων τα 57.929.237 δολάρια για συμβουλευτικές υπηρεσίες και διαχείριση εξοπλισμού, την ώρα που στον πραγματικό κατασκευαστή δόθηκαν 83 εκατομμύρια δολάρια. Δηλαδή το 54% του κόστους συμφωνήθηκε να πάει στην ΟΤΕ. Κατά τους ενάγοντες «τα χρηματικά ποσά που συμφώνησε να καταβάλει ο Aegean στην ΟΤΕ, δυνάμει αυτής της σύμβασης, ήταν γιγάντια, που ήταν από μόνο του δείγμα απάτης».\nΕπιπλέον, υπάρχουν ενδείξεις κατά τους ενάγοντες για υπερτιμολογήσεις. Το έργο περιλάμβανε και 1.250.000 δολάρια για αντλίες πυρασφάλειας και υπάρχουν τα σχετικά τιμολόγια με την αμερικανική εταιρεία από την οποία τις προμηθεύτηκαν. Ομως παρότι η αμερικανική εταιρεία δεν παρέδωσε επιπλέον αντλίες εμφανίζονται πολλαπλά τιμολόγια. Αυτό σημαίνει ότι δεν είναι βέβαιο, κατά τους ενάγοντες ότι όντως τα 75.995.763 δολάρια για εξοπλισμό που προέβλεπε η σύμβαση όλα διατέθηκαν για αυτό τον σκοπό.\nΑναζητώντας τιμολόγια και πληρωμές\nΟι ενάγοντες υποστηρίζουν ότι μπορεί στον τραπεζικό λογαριασμό της ΟΤΕ να εμφανίζονται πληρωμές 16,2 εκατομμυρίων δολαρίων, όμως υπάρχουν ενδείξεις ότι πληρώθηκαν περισσότερα. Η ίδια η ΟΤΕ τιμολόγησε συνολικά 123 εκατομμύρια, όσα αναφέρει και η σύμβαση. Επιπλέον, οι ενάγοντες εντόπισαν άλλα 5 τιμολόγια της Aegean με την ένδειξη «πληρωμένα», ύψους 5 εκατομμυρίων δολαρίων, υπογραμμένα από τον Δημήτρη Μελισσανίδη μεταξύ 31 Μαρτίου 2014 και 2 Απριλίου 2014, που όμως δεν περιλαμβάνονται στα 16,2 εκατομμύρια δολάρια που οι εναγόμενοι υποστηρίζουν ότι ήταν το συνολικό κόστος. Επίσης βρήκαν άλλα 30 τιμολόγια, υπογεγραμμένα από τον Μελισσανίδη, ύψους 42.930.795 δολαρίων, που εκδόθηκαν μεταξύ 31 Μαρτίου 2014 και 30 Ιουνίου 2014 και δεν συμπεριλήφθηκαν στα 16,2 εκατομμύρια. Επιπλέον, «με επιστολή της 20ής Μαρτίου 2015, η ΟΤΕ επιβεβαίωσε, ως απάντηση στο αίτημα επιβεβαίωσης ελέγχου της AOTC, ότι στις 31 Δεκεμβρίου 2014, (i) το προσαρμοσμένο ποσό της σύμβασης ήταν 123.375.000 USD, (ii) το σύνολο των τιμολογήσεων ήταν 123.371.677 USD και (iii) το τρέχον ληξιπρόθεσμο υπόλοιπο ήταν μηδενικό». Η αγωγή αναφέρει επίσης ότι τα «τα λογιστικά έγγραφα του ομίλου Aegean αναφέρουν τουλάχιστον 68 εκατομμύρια δολάρια σε πληρωμές προς την ΟΤΕ».\nΟι ενάγοντες υπογραμμίζουν ότι δεν ήταν σε θέση βρουν «όλα τα σχετικά έγγραφα, δεδομένου ότι κάποια έγγραφα καταστράφηκαν από τον Δημήτρη Μελισσανίδη».\nΠληρωμές που καταλήγουν ακόμη και στην ΑΕΚ\nΣύμφωνα με την αγωγή, «μεταξύ Ιανουαρίου 2015 και Ιανουαρίου 2018, η AMP LLC πραγματοποίησε 51 ακόμη πληρωμές προς την OTE συνολικού ποσού 186.151.194,05 USD. Κατά το ίδιο διάστημα, η OTE πραγματοποίησε 19 πληρωμές προς την AMP LLC συνολικού ποσού 131.109.971,71 USD. Εκείνη την εποχή, η κατασκευή του Αεροδρομίου της Fujairah είχε αποπερατωθεί. Δεν υφίσταται ουδέν συμβόλαιο, ουδεμία δανειακή συμφωνία, ουδέν τιμολόγιο ανάμεσα στις ΟΤΕ και Aegean που να εξηγεί τις εν λόγω πληρωμές. Η ΟΤΕ επίσης πραγματοποίησε πληρωμές στην AMP SA συνολικού ποσού 19.743.581,3495 USD». Αυτό σήμαινε στο τέλος ένα ισοζύγιο πληρωμών 35.297.641 δολαρίων από τον όμιλο Aegean στην ΟΤΕ. Παράλληλα, η ΟΤΕ κατέβαλε περίπου 36,3 εκατομμύρια δολάρια σε άτομα και εταιρείες που συνδέονται με τον Δημήτρη Μελισσανίδη ή ελέγχονται από αυτόν. Ανάμεσα στους δικαιούχους ξεχωρίζει η ΠΑΕ ΑΕΚ, η Ενωση Φίλων ΑΕΚ, παίκτες και διοικητικά στελέχη. Οι πληρωμές αυτές ανέρχονται στο ποσό περίπου των 10,8 εκατομμυρίων δολαρίων, που «περιλαμβάνουν ένα άτοκο δάνειο, τους μισθούς και τα πριμ των παικτών και των προπονητών».\nΣύμφωνα με την αγωγή, «οι ανταλλαγές ηλεκτρονικών μηνυμάτων που βρέθηκαν στους σέρβερ της ΑΜΡΝΙ ανάμεσα στον Δημήτρη Μελισσανίδη, τους υπεύθυνους της ΑΕΚ και τον Αιμίλιο Βραχυπέδη αποκαλύπτουν, ότι ανάμεσα στο 2015 και 2018, τα κονδύλια της Αegean διαμετακομίζονταν από την ΟΤΕ στην ΑΕΚ για τις πληρωμές παικτών, προπονητών και για την κάλυψη λειτουργικών ελλειμμάτων. Τα εν λόγω ηλεκτρονικά μηνύματα καταδεικνύουν με ουσιαστικό τρόπο ακόμα μια φορά, ότι ήταν ο Δημήτρης Μελισσανίδης εκείνος ο οποίος εξουσιοδότησε τις πληρωμές από την ΟΤΕ στην ΑΕΚ και όχι ο Αιμίλιος Βραχυπέδης».\nΣύμφωνα με την αγωγή στις 30 Ιουλίου 2015, ο διευθύνων σύμβουλος της ΑΕΚ Αλέξανδρος Δέδες έστειλε ένα ηλεκτρονικό μήνυμα στον Δημήτρη Μελισσανίδη, ρωτώντας: «Εχουμε την έγκρισή σας για την αποστολή μέσω της Oiltank engineering and consulting 60.000 Ευρώ στην Σεβίλλη; … Eίναι οκ να μιλήσω με τον κ. Βραχυπέδη;».\nΣτις 25 Δεκεμβρίου του 2015, ο οικονομικός διευθυντής της ΑΕΚ, ο Δημήτρης Πάτκας, έστειλε ένα ηλεκτρονικό μήνυμα στον Αιμίλιο Βραχυπέδη, με κοινοποίησή του στον Δημήτριο Μελισσανίδη και στον Δέδε, ζητώντας του να «διασφαλίσει ότι μέχρι το τέλος του μηνός, 30/09/2015 οι δόσεις για την VARGAS των 19,890 Ευρώ και για την BUONANOTTE των 23,880 Ευρώ, θα έχουν πληρωθεί».\nΤην 1η Οκτωβρίου 2015, ο κ. Πάτκας έστειλε ένα ηλεκτρονικό μήνυμα στον Αιμίλιο Βραχυπέδη με κοινοποίησή του στον Δημήτρη Μελισσανίδη και κ. Δέδε, δίνοντάς του την εντολή «να διευθετήσει και να δρομολογήσει» πληρωμή 47.200 Ευρώ σε έναν άλλο παίκτη. Η ΟΤΕ πραγματοποίησε την εν λόγω πληρωμή.\nΣτις 6 Νοεμβρίου 2015, ο κ. Πάτκας έστειλε ένα ηλεκτρονικό μήνυμα στον Αιμίλιο Βραχυπέδη με κοινοποίηση στον Δημήτρη Μελισσανίδη και κ. Δέδε, επισημαίνοντάς του ότι «στον κάτωθι λογαριασμό να καταθέσεις 100.000 ευρώ για τον νέο προπονητή […]» Η ΟΤΕ πραγματοποίησε την εν λόγω πληρωμή. Το ίδιο ηλεκτρονικό μήνυμα αναφέρεται σε ξεχωριστό δάνειο ενός εκατομμυρίου ευρώ από την ΟΤΕ στην ΑΕΚ.\nΣτις 6 Φεβρουαρίου 2017, ο κ. Πάτκας έστειλε ένα ηλεκτρονικό μήνυμα στον Δημήτρη Μελισσανίδη σχετικά με τον προϋπολογισμό της ΑΕΚ μέχρι το τέλος της σεζόν 2017. Ο κ. Πάτκας εντόπισε ένα έλλειμμα στον προϋπολογισμό ύψους 3,5 εκατομμυρίων Ευρώ για τη σεζόν 2016 – 2017 και σημείωσε ότι θα υπήρχε εκ νέου ένα έλλειμμα 5 εκατομμυρίων Ευρώ για τη σεζόν 2017 – 2018. Η λύση που προτάθηκε από τον κ. Πάτκα ήταν ένα δυνητικό δάνειο της ΟΤΕ «ύψους πχ 5 εκατομμυρίων για να καλυφθεί το ταμειακό έλλειμμα».\nΣτις 5 Φεβρουαρίου του 2018, ο κ. Πάτκας έστειλε ένα ηλεκτρονικό μήνυμα στον Δημήτρη Μελισσανίδη περιγράφοντας ένα σύστημα μέσω του οποίου η ΑΕΚ θα στηριζόταν στην ΟΤΕ και την Leskira για την πραγματοποίηση των πληρωμών των παικτών: «Οποιοι πληρώνονται στο εξωτερικό…, θα πληρώνονται από την OIL TANK (Βραχυπέδης) στους προσωπικούς λογαριασμούς των παικτών που διατηρούν στο εξωτερικό (και θα είναι μπορούν να δικαιολογούν τα χρήματα) και η ΠΑΕ θα καταθέτει τα χρήματα στην LESKIRA στην Ελλάδα έναντι μιας πληρωμής δανείου(171.000 ευρώ)».\nΟμως, πέραν της ΑΕΚ, χρήματα της ΟΤΕ πήγαν και σε άλλες πληρωμές. Η αγωγή παραθέτει στοιχεία για την πληρωμή μέσω της ΟΤΕ τιμολογίων μιας εταιρείας γιοτ που φέρεται να χρησιμοποιούσε ο Μελισσανίδης. Ενα ποσό περίπου 7,87 εκατομμυρίων πήγε στην εταιρεία Ecological Maritime Company, «μια ελληνική εταιρεία που ανήκει στον Δημήτρη Μελισσανίδη». Ποσά πήγαν για πληρωμή τιμολογίων που αφορούσαν λογιστικές υπηρεσίες, ενώ 2,9 εκατομμύρια δολάρια πήγαν στη Leskira, εταιρεία συμφερόντων Μελισσανίδη.\nΟι εξηγήσεις της πλευράς Μελισσανίδη και τι υποστηρίζουν οι ενάγοντες\nΣτην κυπριακή διαδικασία, ο Μελισσανίδης και η ΟΤΕ υποστήριξαν ότι ο Βραχυπέδης εξαγόρασε την ΟΤΕ από τον Τύρο για τις μελλοντικές εμπορικές του δραστηριότητες, ότι η ΟΤΕ παρείχε βραχυπρόθεσμα δάνεια στον όμιλο Aegean και ότι τα 35 εκατομμύρια δολάρια που η ΟΤΕ εισέπραξε από τον όμιλο Αegean και κατέβαλε σε τρίτους αφορούσαν την πληρωμή χρεών της ΑΜΡΝΙ προς αυτούς τους τρίτους, δηλαδή ότι η ΟΤΕ ενεργούσε ως μεσάζων στην εξόφληση των χρεών της ΑΜΡΝΙ.\nΩστόσο, η αγωγή υποστηρίζει ότι δεν υπάρχει απόδειξη για εμπορική δραστηριότητα του Βραχυπέδη ότι κανένα από τα υποτιθέμενα δάνεια δεν ήταν δηλωμένο στα δημόσια έγγραφα της Aegean, ότι δεν υπάρχει εξήγηση για τον τρόπο που ένας υπάλληλος του ομίλου Aegean χρηματοδότησε τα υποτιθέμενα δάνεια, ότι «δεν είναι πιστευτό ότι Αιμίλιος Βραχυπέδης είχε τα απαραίτητα κονδύλια για να παράσχει μια τέτοιου είδους ανακυκλούμενη πιστωτική διευκόλυνση στον όμιλο Aegean», ότι «ουδεμία απόδειξη δεν δόθηκε όσον αφορά τα εν λόγω δάνεια».\nΟύτε υπάρχουν αποδείξεις για τρίτες εταιρείες που παρείχαν δάνεια στην Aegean με μεσάζοντα την ΟΤΕ, ενώ «τα μόνα κεφάλαια που η ΟΤΕ «δάνεισε» στον όμιλο Aegean ήταν τα χρήματα που ο όμιλος Aegean είχε στην αρχή πληρώσει στην ΟΤΕ». Η αγωγή υποστηρίζει ότι δεν υπάρχουν αποδείξεις για τα υποτιθέμενα χρέη του ομίλου Aegean απέναντι στις συνδεδεμένες με τον Δημήτρη Μελισσανίδη εταιρείες, ούτε προσκομίστηκε κάποιο αποδεικτικό στοιχείο για το εάν ο όμιλος Aegean όφειλε αυτά τα ποσά σε τρίτους. Επιπλέον, η αγωγή αναφέρει ότι «προκαλεί έκπληξη πως μια επιχείρηση ναυτιλιακών καυσίμων μπόρεσε να βρεθεί σε θέση να οφείλει 10 εκατομμύρια δολαρίων σε ένα Ποδοσφαιρικό Σύλλογο».


Αντιγήρανση & υγεία δέρματος - Πλαστικός Χειρουργός - Ανδρέας Ιωαννίδης\nHomeΝέες ΤεχνολογίεςΝέες Τεχνολογίες για άνδρεςΝέες Τεχνολογίες για γυναίκεςΣώμαΥπηρεσίες για άνδρεςΑντιγήρανση & υγεία δέρματος\nΠροσδιορίστε τις προσωπικές ανάγκες του δέρματος σας.\nΈνα επίσης μεγάλο και τόσο σημαντικό κεφάλαιο στη ζωή μας. Θεραπείες, προϊόντα, υπηρεσίες, μια γκάμα πραγμάτων που μπερδεύει και διχάζει!Εδώ έρχονται να μπουν τα γονίδια. Μέσω αυτών παίρνουμε σωστές πληροφορίες, δίνουμε στο δέρμα μας τα σωστά συστατικά, τα σωστά καλλυντικά που θα το ενισχύσουν και θα το θρέψουν.\nΛήψη δείγματος DNA ανώδυνα,εύκολα και γρήγορα\nΛόγω γονιδίων είμαστε επιρρεπείς στην απόκτηση πρόωρων ρυτίδων.Έτσι επηρεάζεται η ικανότητα σύνθεσης και διάσπασης κολλαγόνου, καθώς και η αντίσταση στη φωτογήρανση.\nΆλλος ένας λόγος πρόωρης εμφάνισης ρυτίδων είναι η προστασία των γονιδίων απέναντι σε διάφορους περοβαλλοντολογικούς παράγοντες.\nΕίτε πρόκειται για γυναίκα,είτε για άντρα, γίνεται μελέτη για πρόωρη απώλεια μαλλιών. Έτσι λαμβάνουμε προληπτικά μέτρα με βιταμίνες και καλλυντικά σκευάσματα.


Maison Marasil - Προσφορές - Ιανουάριος 2021 - YouBeHero\nΠροσφορές Maison Marasil\nΜε κάθε αγορά από το Maison Marasil το 6.00% από το συνολικό ποσό των αγορών σου θα πάει στην οργάνωση που έχεις επιλέξει. #ΔωρεάνΔωρεές\nΌλοι οι καινούργιοι εκπτωτικοί κωδικοί και προσφορές για το Maison Marasil\nΗ επιλογή των παιδικών ρούχων μπορεί να γίνει μια πολύπλοκη και εξαντλητική διαδικασία για κάθε γονιό και μη. Τα παιδιά συνήθως έχουν ιδιαίτερες αρεσκείες στα ρούχα και είναι δύσκολο να τους δώσεις πάντα αυτό που θέλουν. Μήπως όμως είναι πιο εύκολο από όσο νομίζεις; Μήπως απλά δεν εξέτασες όλες τις επιλογές που έχεις; Για αυτόν τον λόγο έρχεται η\nστο πλευρό σου με τα πιο απίστευτα και μέσα στην μόδα ρούχα για αγόρια και για κορίτσια καθώς.\nΣχετικά με την Maison Marasil\nH εταιρεία ΦΡΑΓΚΟΣ Α.Ε. αποτελεί μία από τις μεγαλύτερες εταιρείες στο χώρο της παιδικής ένδυσης με μια εμπειρία που ξεπερνάει τα 25 χρόνια, γεγονός που την κάνει αξιόπιστη και σίγουρη επιλογή για ό,τι χρειαστεί να αγοράσεις για παιδιά. Η\n, σου προσφέρει τα πάντα για νεογέννητα μέχρι και παιδιά 16 ετών. Μέσω της έντονης εξέλιξης και ανάπτυξης, η\nκατάφερε να επεκταθεί και σε άλλες χώρες πέρα από την Ελλάδα όπως στην Ιταλία, την Αγγλία, την Κύπρο, το Ντουμπάι, το Λίβανο, την Ουκρανία, την Ρωσία, το Καζακστάν, τη Σιγκαπούρη και τον Παναμά. Επίσης, θα βρεις μια ποικιλία από διάσημα brands στο χώρο της παιδικής μόδας όπως Marasil, Mandarino, Pierre Cardin, Mauli, καθώς και μεγάλα ελληνικά ονόματα όπως Kitten και Sprint. Όταν μια εταιρεία βάζει ως πρώτη προτεραιότητά της την ποιότητα και τις ανάγκες των καταναλωτών είναι σίγουρο ότι δε θα αποτύχει και αυτό φαίνεται από την μέχρι τώρα πορεία της στον συγκεκριμένο χώρο.\nMaison Marasil : Επιλογές για ό,τι και να χρειαστείς\nΗ εκπλήρωση των αναγκών που έχουν οι γονείς και τα παιδιά είναι πρωταρχικός στόχος της\nκαι μπορείς και εσύ να το ελέγξεις κάνοντας μιά γρήγορη επίσκεψη στο site τους. Εκεί μπορείς να βρεις μία πληθωρα επιλογών ανάμεσα στις εξής κατηγορίες:\nBrands, καθώς και\nΣτη New Collection θα βρεις ό,τι χρειάζεσαι για την κάθε εποχή που διανύουμε έτσι ώστε να δώσεις στο παιδί σου την καλυερη δυνατή επιλογή. Για τα αγόρια μπορείς να κοιτάξεις ρούχα από παντελόνια, πουκάμισα, μαγιό μέχρι φόρμες και γυαλιά ηλίου, ενω μπορείς να κάνεις την αναζήτησή σου με βάση τα top brands για την κάθε κατηγορία. Για τα κορίτσια τώρα μπορείς να χαζέψεις ανάμεσα σε μια γκάμα από φορέματα, φούστες, ζακέτες και μπλουζάκια, ενω όπως και στην περίπτωση των αγοριών μπορείς να συνεχίσεις το ψάξιμο και με βάση πάλι τα top brands. Στα βρεφικά θα βρεις τα πάντα για το νεογέννητο μωράκι σου ενώ αν πατήσεις στη κατηγορία της βάπτισης μπορείς να βρεις ρούχα που θα σε καταπλήξουν και θα κάνουν το αγαπημένο σου γεγονός τη πιο σύγχρονη τάση στη μόδα. Μην ξεχάσεις να δεις τι υπάρχει και στο κομμάτι των sales γιατί όλο και κάποια καινούρια προσφορά θα υπάρχει από την οποία μπορείς να επωφεληθείς και να εξοικονομήσεις χρήματα.\nΣτο online περιοδικό της\n, μπορείς να έρθεις σε επαφή με τις νέες τάσεις της εποχής αλλά και να ενημερωθείς για τυχόν διαδραστικές εκδηλώσεις που γίνονται για τα παιδια και γιατί όχι να πάρεις και εσύ μέρος. Η Maison Marasil έχει φροντίσει έτσι ώστε με το που μπεις στο site να σε περιμένουν οι καλύτερες προσφορές καθώς και μια εκπληκτική έκπτωση κάνοντας μια απλή και γρήγορη εγγραφή στο newsletter τους.\nΣτη πόρτα σου πιο γρήγορα από ποτέ\nΈχοντας βρει τα ρούχα και τα αξεσουάρ που πιστεύεις ότι θα του ταίριαζαν ήρθε η ώρα να κάνεις την αγορά σου με τρόπο που σου λύνει τα χέρια. Έχοντας επιλέξει τρόπο αγοράς ανάμεσα σε αντικαταβολή, χρήση πιστωτικής κάρτας, μέσω paypal ή με κατάθεση σε τράπεζα το επόμενο που έχεις να κάνεις είναι απλά να περιμένεις να έρθουν τα πράγματα σε σένα. Οι αποστολές είναι εντελώς δωρεάν για μέσα στην Ελλάδα, οπότε δεν επιβαρύνεσαι παραπάνω χρηματικά, ενώ σε μια με πέντε εργάσιμες ημέρες θα τα έχεις κοντά σου.\nσου πρσφέρει και τη δυνατότητα να ελέγχεις που βρίσκεται το δέμα σου κάθε στιγμή. Επίσης, έχεις την δυνατότητα να επιλέξεις ανάμεσα σε ποια συσκευασία θέλεις να μπουν αυτά που αγόρασες, είτε την κλασσική είτε την οικολογική. Τέλος, σε περίπτωση που ενδιαφέρεσαι να κάνεις δώρο σε κάποιο παιδί αλλά δυσκολεύεσαι να αποφασίσεις τι ακριβώς θα του άρεσε μπορείς να του κάνεις μια κάρτα δώρου Maison Marasil και να ξεμπερδέψεις εύκολα και χωρίς πολύ κόπο.\nΕπικοινωνία με το Maison Marasil\n210 99 42 845\nΑξιολογήσεις Maison Marasil\nΣχολίασε πρώτη τις υπηρεσίες του καταστήματος Maison Marasil!\nΠριν φύγεις για... Clearance, έως -70%!\nΔεν θα σου κοστίσει τίποτα να δωρίσεις το 6.00% της καθαρής αξίας της αγοράς σου από το κατάστημα Maison Marasil σε μια φιλανθρωπική οργάνωση της επιλογής σου.


Στην Τουριστική Έκθεση του Παρισιού τα νησιά του Νοτίου Αιγαίου! - kalymniansvoice.com\nΣάββατο, 23 Μαρ 2013 - 19:14:20\nΣτην Τουριστική Έκθεση του Παρισιού τα νησιά του Νοτίου Αιγαίου!\nΜε επιτυχία πραγματοποιείται η τουριστική προβολή της Περιφέρειας Ν. Αιγαίου στην έκθεση SalonMondialduTourismeπου διεξάγεται από τις 21έως και τις 24 Μαρτίου στο Παρίσι. Στην έκθεση\nσυμμετέχουν 486 εκθέτες από όλο τον κόσμο ενώ από την Ελλάδα συμμετέχουν η Περιφέρεια Ιονίων Νήσων και η Περιφέρεια Νοτίου Αιγαίου με κοινό περίπτερο για τα νησιά των Κυκλάδων και της Δωδεκανήσου και εκπροσώπους από τη Ρόδο, την Κω και τηνΑστυπάλαια.\nΤην Περιφέρεια Ν. Αιγαίου εκπροσωπείηπεριφερειακήσύμβουλος κα Ε.Σβυνου ενώ από τη Ρόδο μετέχουν ο κ. Κ. Χατζήκος της Διεύθυνσης Τουρισμού του Δήμου Ρόδου και ο κ. Κ. Γιακουμής εκπρόσωπος των ξενοδοχείων AtriumHotels. Αξίζει να σημειωθεί ότι κατ' εντολή της Διεύθυνσης Τουρισμού τα περίπτερα υποστηρίζονται από Γαλλόφωνο προσωπικό εξασφαλίζοντας έτσι την καλύτερη επικοινωνία με τους επισκέπτες της έκθεσης.\nΤο ενδιαφέρον των Γάλλων Φιλελλήνων για τη νησιωτική Ελλάδαφάνηκε από την αύξηση των επισκεπτών στα νησιά μας γεγονός που δείχνει την ανάγκη συμμετοχής της Περιφέρειας σε τέτοιες εκθέσεις κοινού και επαγγελματιών/δημοσιογράφων του χώρου. Αυξημένοείναι και το ενδιαφέρον για τα μικρότερα νησιά της Περιφέρειας καθώς οι Γάλλοι αναζητούν ήσυχες διακοπές.\nΤέλος, να αναφερθεί ότι παρά την απουσία του ΕΟΤ Ελλάδας, η Περιφέρεια Ν. Αιγαίου στην έκθεση SalonMondialduTourisme γέμισε το κενό με την καλή της παρουσία και την άρτια οργάνωση της.


ΧΡΟΝΟΓΡΑΦΗΜΑ 19.06.2018, 06:36\nΔεν είναι το θράσος του συγκεκριμένου βουλευτή που εντυπωσιάζει, ούτε τα αντίστοιχα έργα του κόμματος που εκπροσωπούσε τουλάχιστον έως το Σάββατο. Εκείνο που περισσότερο εντυπωσιάζει είναι ότι συμπεριφορές...\nΔΙΚΑΙΟΣΥΝΗ 19.06.2018, 06:00\nΣτο σπίτι του, στο Πάτημα Χαλανδρίου συνελήφθη ο χρυσαυγίτης Κωνσταντίνος Μπαρμπαρούσης. Οδηγήθηκε στον ανακριτή, όπου ζήτησε και πήρε προθεσμία για να απολογηθεί αύριο. Σύμφωνα με τον συνήγορό του, θα...\nΤΑΣΟΣ ΠΑΠΠΑΣ 18.06.2018, 15:59\nΜε μια φωνή τα κόμματα του συνταγματικού τόξου αποδοκίμασαν τον Μπαρμπαρούση. Μα, ο νεοναζί βουλευτής ήταν απλώς το δηλητηριασμένο κερασάκι στη βρόμικη τούρτα που κάποιοι κατασκεύασαν, με υλικά τη συκοφαντία,...\nΠροθεσμία για την ερχόμενη Τετάρτη ζήτησε και πήρε ο βουλευτής που διώκεται σε βαθμό κακουργήματος για προπαρασκευαστικές πράξεις εσχάτης προδοσίας ● Ο Κ. Μπαρμπαρούσης συνελήφθη το πρωί από την...\nΗ επίδειξη ακραίας ανευθυνότητας και υψηλών τόνων με αφορμή το Μακεδονικό από τη Ν.Δ, αποθράσυνε τους χρυσαυγίτες που ζήτησαν...ν' αναλάβει ο Στρατός. Καταζητούμενος ο διαγραφείς Κωνσταντίνος Μπαρμπαρούσης....


Με την ορθοδοντική θεραπεία επιτυγχάνονται τα εξής:\nΣωστή μάσηση και λειτουργία του στόματος.\nΔιευκόλυνση του καθαρισμού των δοντιών και των ούλων με συνέπεια λιγότερα μελλοντικά οδοντιατρικά προβλήματα.\nΠεριορισμός πιθανότητας καταγμάτων δοντιών, όταν αυτά εξέχουν από τα χείλη.\nΩραιότερο χαμόγελο και πιο ευχάριστο πρόσωπο με αποτέλεσμα αύξηση της αυτοπεποίθησης του ατόμου.\nΤα συνωστισμένα δόντια\nΤα συνωστισμένα δόντια κατακρατούν περισσότερη οδοντική πλάκα.\nΗ δυσκολία καθαρισμού οδηγεί ευκολότερα σε τερηδονισμό, ουλίτιδα και ενδεχομένως περιοδοντίτιδα.\nΤα προεξέχοντα δόντια\nΤα ίσια δόντια σε αντίθεση με τα προεξέχοντα, είναι λιγότερο ευπαθή στο τραύμα. Στις μικρές ηλικίες η πιθανότητα καταγμάτων των δοντιών όταν αυτά προβάλλουν έξω από τα χείλη είναι πολύ υψηλή. Η ορθοδοντική θεραπεία καθώς διευθέτει τα δόντια στις σωστές τους θέσεις ελαχιστοποιεί αυτόν τον κίνδυνο.\nΣε ορθοδοντικά προβλήματα τα δόντια δεν έχουν ομαλές επαφές μεταξύ τους και κινδυνεύουν από φθορά των επιφανειών τους. Όταν υπάρχουν και σκελετικά προβλήματα με κακή λειτουργία των αρθρώσεων της κάτω γνάθου, είναι πιθανοί χρόνιοι πονοκέφαλοι ή πόνοι στο πρόσωπο και το λαιμό. Η ορθοδοντική θεραπεία εγκαθιστά έγκαιρα υγεία και καλή λειτουργία στο στοματογναθικό σύστημα. Τα σκελετικά - ορθοδοντικά προβλήματα επηρεάζουν αισθητά τις αναλογίες του προσώπου κατά μέτωπο και πλαγίως. Η έγκαιρη ορθοδοντική θεραπεία μπορεί να επηρεάσει θετικά την αύξηση των οστών των γνάθων, να εξομαλύνει αυτές τις δυσαναλογίες και να διασφαλίσει την συνολική αρμονία του πρόσωπου.\nΈνα ελκυστικό χαμόγελο είναι σοβαρό προσόν. Η ορθοδοντική θεραπεία καθώς φέρνει τα δόντια τα χείλη και τις γνάθους στις σωστές τους σχέσεις και αναλογίες, χαρίζει ένα αρμονικό πρόσωπο κι ένα όμορφο χαμόγελο. Με αυτό τον τρόπο αυξάνονται η αυτοπεποίθησή και η αυτοεκτίμησή των ασθενών μας, στοιχεία σημαντικά για κάθε ηλικία.


Νικητής με αυτοδυναμία (ελέω εκλογικού συστήματος) ο Κάμερον - Γιώργος Σαχίνης - Νέα Κρήτη\nΤώρα διαβάζετε: Νικητής με αυτοδυναμία (ελέω εκλογικού συστήματος) ο Κάμερον\nΤο Συντηρητικό Κόμμα κατάφερε να εξασφαλίσει τελικά πλειοψηφία οκτώ εδρών στις συνολικά 650 έδρες του Κοινοβουλίου και προχωρά πλέον στο σχηματισμό αυτοδύναμης κυβέρνησης, όπως ανακοίνωσε ο Ντέιβιντ Κάμερον μετά το πέρας της συνάντησης που είχε με την Βασίλισσα Ελισάβετ, σήμερα το μεσημέρι, για να παραλάβει την εντολή σχηματισμού κυβέρνησης.\nΉττα του Εργατικού Κόμματος\nΗ αποτυχία των Εργατικών και προσωπικά του Εντ Μίλιμπαντ, ο οποίος δεν κατάφερε όχι να αυξήσει αλλά ούτε και να διατηρήσει τις έδρες των εκλογών του 2010, του στοίχισε την ηγεσία. Σε δημόσια δήλωσή είπε ότι παραιτείται και δρομολογούνται διαδικασίες εκλογής νέας ηγεσίας.\nΤο Εργατικό Κόμμα υπέστη σημαντικές απώλειες, με μεγαλύτερη τη μη επανεκλογή του Εντ Μπολς, του σκιώδους υπουργού Οικονομικών. Η σύζυγος του Μπολς, πρώην υπουργός Υβέτ Κούπερ, είναι βέβαιο ότι θα παίξει σημαντικό ρόλο στις κομματικές εξελίξεις ως μια από τους διεκδικητές της ηγεσίας, μετά την παραίτηση Μίλιμπαντ.\nΗ «εξαφάνιση» των Φιλελευθέρων\nΟ άλλος μεγάλος χαμένος, οι Φιλελεύθεροι, κυριολεκτικά εξαερώθηκαν. Διατηρούν μόνο οκτώ από τις 57 έδρες τους με ηγετικά στελέχη εκτός Κοινοβουλίου. Ωστόσο, ο Νικ Κλέγκ πέτυχε την επανεκλογή του χάρη στην τακτική ψήφο των Συντηρητικών. Πριν λίγο ανακοίνωσε την παραίτησή του από την ηγεσία του κόμματος. Στην ομιλία του, προειδοποίησε για το μέλλον της ΕΕ, τη συρρίκνωση των φιλελεύθερων κομμάτων και αξιών και την άνοδο του εθνικισμού και του λαϊκισμού. Η περίπτωση των Φιλελευθέρων επιβεβαιώνει την ιστορική αλήθεια που θέλει τον μικρότερο εταίρο σε κάθε κυβέρνηση συνασπισμού πληρώνει το βαρύτερο πολιτικό κόστος.\nΗττημένος, επίσης, είναι και ο Νάιτζελ Φάρατζ, το κόμμα του οποίου, το UKIP, παίρνει μόνο μια έδρα, παρά το 12% των ψήφων που έλαβε συνολικά, ενώ ο ίδιος απέτυχε να εκλεγεί στο South Thanet και αποχωρεί από την ηγεσία του κόμματος και την πολιτική.\nΗ σκωτσέζικη έκπληξη\nΑναμφισβήτητα πάντως ο μεγάλος νικητής των εκλογών είναι το SNP, το Εθνικιστικό Κόμμα της Σκωτίας, το οποίο με μη ρεαλιστικές υποσχέσεις και λαϊκιστική ρητορεία εξασφάλισε 56 από τις 58 έδρες της περιοχής σε βάρος των Εργατικών. Δεν θα είναι καθόλου εύκολη η συμβίωση του SNP με την νέα, ακραιφνώς, συντηρητική κυβέρνηση. Ήδη πολλοί Τόρηδες ζητούν την αλλαγή καθεστώτος χρηματοδότησης της Σκωτίας και πλήρη οικονομική ανεξαρτησία από την κεντρική κυβέρνηση.\nΤο μεσημέρι της Παρασκευής, τα αποτελέσματα για όσες έδρες έκλεισαν έχουν ως εξής:\nΟι Συντηρητικοί (Ντ.Κάμερον) παίρνουν 326 έδρες\nΟι Εργατικοί (Εντ Μίλιμπαντ) παίρνουν 230 έδρες\nΜικρότερα κόμματα παίρνουν συνολικά 22 έδρες\nΥποψηφίους των Συντηρητικών ψήφισε το 36,9%\nΤων Εργατικών το 30,5%\nΤου UKIP το 12,6%\nΤων Φιλελεύθερων Δημοκρατών το 7,8%\nΤου SNP (υποψήφιοι μόνο στην Σκωτία) το 4,8%\nΤων Πρασίνων το 3,8%\nΤο σημερινό βρετανικό σύστημα δεν είναι αναλογικό με την «παραδοσιακή» έννοια, αλλά λειτουργεί στη βάση του «ο πρώτος τα παίρνει όλα» (το λεγόμενο First Past the Post, εν συντομία FPTP).\nΌλες οι 650 περιφέρειες είναι, αν γινόταν αναλογία με τα υπόλοιπα εκλογικά συστήματα, μονοεδρικές. Το πρώτο κόμμα, και συγκεκριμένα ο πρώτος υποψήφιος, στην εκάστοτε περιφέρεια είναι εκείνος που παίρνει τη θέση στο Ουέστμινστερ -το ποσοστό των υπόλοιπων χάνεται.\nΣτην πράξη, αυτό σημαίνει ότι το συνολικό ποσοστό που θα έχει πάρει ένα κόμμα σε όλη τη βρετανική επικράτεια δεν έχει άμεση αντιστοιχία στο πώς μοιράζονται οι 650 θέσεις στο Ούεστμινστερ.\nΌσο πιο αμφίρροπη είναι μία περιφέρεια, έστω και «ξεχασμένη» από το Λονδίνο, παίρνει άλλη σημασία. Στο τέλος, ένα κόμμα που μπορεί να είναι το τρίτο στην προτίμηση των βρετανών ψηφοφόρων συνολικά μπορεί να έχει βρεθεί στην έκτη θέση στο Ουέσμινστερ ή αντιστρόφως.\nΤο σύστημα αποκρυσταλλώθηκε με τη σημερινή του μορφή στο τέλος του 19ου αιώνα και η σημαντικότερη προσθήκη των τελευταίων χρόνων έγινε μόνο το 2011 και ουσιαστικά περιορίζεται στο να κάνει σχετικά δυσκολότερη την προκήρυξη πρόωρων εκλογών. Δηλαδή, στην παρούσα φάση, απλώς δυσκολεύει την «διέξοδο» των επαναληπτικών εκλογών.\nΓιατί έχει επιλέξει, και διατηρεί, το Λονδίνο τέτοιο φαινομενικά στρεβλωτικό σύστημα; Ο λόγος είναι απλός: Ισχυρές μονοκομματικές κυβερνήσεις.\nΜε την εκλογή μόνο ενός βουλευτή ανά περιφέρεια, στο τέλος -στο Ουέστμινστερ- ευνοούνται τα μεγάλα κόμματα. Επιπλέον, τέτοιο σύστημα τείνει στην πράξη να πολώνει τους πολιτικούς συσχετισμούς και να καταλήγει σε παγίωση δικομματικών συστημάτων (πρόκειται για το λεγόμενο πρώτο νόμο του Ντυβερζέ).\nΤο FPTP έχει δηλαδή θεωρητικά την ίδια λειτουργία με το μπόνους στο πρώτο κόμμα στα συστήματα ενισχυμένης αναλογικής.\nΟ «ευρωσκεπτικισμός» ανησυχεί Βρυξέλλες και Βερολίνο\nΌπως εκτίμησε o Έλμαρ Μπροκ, πρόεδρος της Επιτροπής Εξωτερικών Υποθέσεων του Ευρωκοινοβουλίου, μιλώντας στο γερμανικό ραδιόφωνο Deutschlandfunk, για το αποτέλεσμα των εκλογών στη Βρετανία, «αυτό θα σήμαινε βεβαίως ότι οι ευρωσκεπτικιστές θα μπορούν να εκβιάζουν διαρκώς τον Κάμερον και ως εκ τούτου υπάρχει μεγάλος κίνδυνος η πολιτική της βρετανικής κυβέρνησης να γίνει ακόμη πιο ευρωσκεπτικιστική από ό,τι ήταν έως τώρα».\nΣχολιάζοντας το τοπίο που διαμορφώνεται μετά τις εκλογές, ο Έλμαρ Μπροκ επισήμανε μεταξύ άλλων ότι «αν δει κανείς ότι οι Φιλελεύθεροι Δημοκράτες, που ήταν πάντα φιλοευρωπαϊκή δύναμη στον κυβερνητικό συνασπισμό, τιμωρήθηκαν τόσο σκληρά, καθώς και το ότι η χώρα διασπάστηκε ακόμη πιο πολύ, με αποτέλεσμα οι Τόρηδες και οι Εργατικοί στην πράξη να μην έχουν πλέον εκπροσώπηση στην Σκωτία, δεδομένου ότι σχεδόν όλες οι έδρες πήγαν στους σκωτσέζους εθνικιστές, τότε διακρίνει ότι η εσωπολιτική κατάσταση είναι πολύ κρίσιμη. Ως εκ τούτου έρχονται δύσκολοι καιροί για τη Μ. Βρετανία».\nΟ γερμανός ευρωβουλευτής των Χριστιανοδημοκρατών σημείωσε ότι η ΕΕ θα πρέπει να αναγνωρίσει το εκλογικό αποτέλεσμα, υπογραμμίζοντας ωστόσο ότι θα πρέπει να τηρηθεί συμπαγής στάση απέναντι στα βρετανικά αιτήματα για ευρείες μεταρρυθμίσεις στην Ευρώπη. Όπως διευκρίνισε, «πρέπει να πούμε με σαφήνεια ότι υπάρχει δυνατότητα για μεταρρυθμίσεις, αλλά και να καταστήσουμε σαφές ότι δεν δεχόμαστε εκβιασμούς από μία χώρα».\nΣε κάθε περίπτωση, ο Έλμαρ Μπροκ θεωρεί απίθανο το ενδεχόμενο αλλαγής των ευρωπαϊκών συνθηκών, δεδομένου ότι αυτή θα έπρεπε να λάβει την έγκριση των 28 κρατών-μελών και επιπλέον θα διαρκούσε χρόνια.\nΣε ό,τι αφορά τέλος την πρόθεση του Κάμερον να προσφύγει στη λαϊκή ετυμηγορία, ο Έλμαρ Μπροκ σχολίασε: «Τείνω σχεδόν στο ότι θα πρέπει να διεξαχθεί το δημοψήφισμα, ώστε να γίνει επιτέλους ξεκαθάρισμα. Νεότερες δημοσκοπήσεις δείχνουν ότι το 60% - 70% των Βρετανών θέλουν να μείνουν στην ΕΕ και ελπίζω ο Κάμερον, μετά τη νίκη του, να αφήσει πίσω του τον λαϊκισμό».\nΩστόσο, πίσω από τη βιτρίνα των εκλογών κρύβεται μια εικόνα την οποία γνωρίζουν (γιατί τη ζουν) εκατομμύρια Βρετανοί εργαζόμενοι, θύματα μια παρατεταμένης κρίσης.\nΟι αριθμοί είναι αμείλικτοι. Οι μισοί από τους 13.000.000 Βρετανούς που ζουν σε συνθήκες φτώχειας πασχίζουν να επιβιώσουν με το 60% του μέσου εισοδήματος και προέρχονται από την εργατική τάξη.\nΤην τελευταία 10ετία διπλασιάστηκε ο αριθμός των φτωχών με ιδιόκτητο σπίτι, που ανέρχονται σε 4.100.000 άτομα αλλά και των εκατομμυρίων Βρετανών και των μεταναστών που αδυνατούν να πληρώσουν τους λογαριασμούς ρεύματος και νερού.\nΕνα στα τέσσερα παιδιά και νέοι έως 16 ετών ζουν δίχως θέρμανση, ενίοτε δίχως πρόσβαση σε ηλεκτρικό ρεύμα, δίχως επαρκή ποσότητα και ποιότητα τροφίμων.\nΑνεργοι, φτωχοί εργαζόμενοι και χαμηλοσυνταξιούχοι στηρίζουν τη διατροφή τους στις Τράπεζες Τροφίμων, οι οποίες το 2014 έφτασαν τις 913.000 (αυξημένες κατά 129.000 από το 2013).\nΠερίπου 1.800.000 Βρετανοί, που είναι «δεμένοι» με συμβόλαια «μηδενικού χρόνου», στερούνται βασικών αποδοχών, δικαιωμάτων και επιδομάτων. Επίσης, παρατηρείται αύξηση ασθενειών λόγω υποσιτισμού και αβιταμίνωσης κατά 18% μέσα στο 2014, αλλά και θανάτων πολλών εκατοντάδων ατόμων από περικοπές επιδομάτων ανεργίας και κοινωνικής πρόνοιας κυρίως σε χρονίως πάσχοντες.\nΤην ώρα που η εργατική τάξη και τα φτωχά λαϊκά στρώματα ματώνουν, οι δισεκατομμυριούχοι στη Βρετανία διπλασιάστηκαν, φθάνοντας τους 117 από τους 53 που ήταν το 2009. Πρώτος μεταξύ πλουσίων είναι ο (ουκρανικής καταγωγής) Λεν Μπλαβάτνικ με περιουσία 13,17 δισ. στερλινών. Επιπλέον, οι 1.000 πλουσιότεροι στη Βρετανία διαθέτουν συνδυασμένο πλούτο ύψους άνω των 520 δισ. στερλινών (αυξημένος κατά 200 δισ. μέσα στην τελευταία τριετία).\nΠηγές: in.gr, Deutsche Welle, «Ριζοσπάστης».


Παιονία: Λαμπρή η επέτειος | Κιλκίς24\nΜε ιδιαίτερη επισημότητα και λαμπρότητα εορτάστηκε και φέτος η επέτειος απελευθέρωσης της Παιονίας από τον οθωμανικό ζυγό, στην ιστορική πρωτεύουσα του Δήμου, τη Γουμένισσα.\nΤην Κυριακή 21 Οκτωβρίου πραγματοποιήθηκε λαμπαδηδρομία στα γραφικά δρομάκια της Γουμένισσας από τον σύλλογο «ΠΑΙΟΝΕΣ» Γουμένισσας.\nΤο απόγευμα της 22ας Οκτωβρίου συνεχίστηκαν οι εκδηλώσεις από τον σύλλογο των Παιόνων με την ομιλία του συνταξιούχου δασκάλου και τ. σχολικού συμβούλου κ. Χρήστου Π. Ίντου στο Πολιτιστικό Κέντρο της Γουμένισσας με θέμα: «Η Γουμένισσα και η επαρχία της την περίοδο του Μεγάλου Πολέμου (Α΄ΠΠ 1914-1918)». Ακολούθησε παρουσίαση ντοκιμαντέρ για τη Γουμένισσα από τον καθηγητή κ. Ιωάννη Ζαγκότη με θέμα «Τα 100 χρόνια της Κρήνης». Για πρώτη φορά ήρθαν στο φως από την «ΚΙΒΩΤΟ», αδημοσίευτα φωτογραφικά ντοκουμέντα του Μακεδονικού Μετώπου ενώ παράλληλα εκτέθηκαν αντικείμενα του Ά Παγκοσμίου Πολέμου από την ιδιωτική συλλογή του κ. Γιάννη Καραγεωργίου.\nΣτις εκδηλώσεις παρεβρέθηκαν ο πανοσιολογιότατος πατέρας Αγαθάγγελος, ο Δήμαρχος Παιονίας κ. Χρήστος Γκουντενούδης, Αντιδήμαρχοι, Δημοτικοί Σύμβουλοι, ο Πρόεδρος της Δημοτικής Κοινότητας Γουμένισσας, ο πρώην Δήμαρχος Παιονίας κ. Αθανάσιος Λαπόρδας, ο δασάρχης, ο σύλλογος «Άγιος Τρύφων» και πλήθος κόσμου.\nΗ 23η Οκτωβρίου καθιερώθηκε από φέτος ως δημόσια εορτή τοπικής σημασίας και ημέρα αργίας για όλο το Δήμο Παιονίας σύμφωνα με το Π.Δ. υπ’ αριθμόν 156.\nΣτην επίσημη δοξολογία που τελέσθηκε στον Ιερό Μητροπολιτικό Ναό Αγίου Γεωργίου, χοροστατούντος του Σεβασμιωτάτου Μητροπολίτου Γουμενίσσης, Αξιουπόλεως & Πολυκάστρου κ.κ. Δημητρίου, παρεβρέθηκε ο Δήμαρχος Παιονίας κ. Χρήστος Γκουντενούδης συνοδεία της πολιτικής, στρατιωτικής και θρησκευτικής ηγεσίας του τόπου.\nΟ πανηγυρικός της ημέρας εκφωνήθηκε από τον εκπαιδευτικό κ. Κώστα Ίντο του 2ου Δημοτικού Σχολείου Γουμένισσας.\nΑκολούθησε επιμνημόσυνη δέηση και κατάθεση στεφάνων στο Ηρώο των Μακεδονομάχων στην ομώνυμη πλατεία, ως ελάχιστος φόρος τιμής απέναντι στους αγώνες και τις θυσίες των προγόνων μας.\nΚατόπιν παρέλασαν αντιπροσωπείες Δημοτικών Σχολείων, Γυμνασίων, Λυκείων και Πολιτιστικών Συλλόγων του Δήμου Παιονίας και απέσπασαν το θερμό χειροκρότημα του κόσμου.\nΠλήθος κόσμου παρέστη και στην κορύφωση των εκδηλώσεων το απόγευμα της ίδιας ημέρας με την συναυλία «Ιχνηλατώντας την παράδοση». Μια διοργάνωση του Πολιτιστικού Συλλόγου «Άγιος Τρύφων» Γουμένισσας σε συνεργασία με την παραδοσιακή χορωδία Ένωσης Κυρίων Δράμας και τα Χάλκινα της Γουμένισσας με τον κ. Τριαντάφυλλο Ασταρτζή.\nΗ Δημοτική Αρχή Παιονίας ευχαριστεί θερμά τους Πολιτιστικούς Συλλόγους της Γουμένισσας για την άψογη συνεργασία.\nΕυελπιστούμε ότι και στο μέλλον η συνέργεια του Δήμου, των φορέων και των εθελοντών της περιοχής θα αποδώσει τα ίδια θαυμαστά αποτελέσματα σε ανάλογες εκδηλώσεις και επετείους και ιδιαίτερα τον Οκτώβρη του 2019 όπου και τις εκδηλώσεις μνήμης θα τιμήσει με την παρουσία του ο Πρόεδρος της Δημοκρατίας κ. Προκόπης Παυλόπουλος.


Wearing the inside out...\nάμα λάχει γράφω και ανέκδοτα\nΉταν ο Αδάμ στον παράδεισο και παραπονιότανε. "Ρε Θεέ, έχω αρχίσει και βαριέμαι. Δεν φτιάχνεις και κανένα άλλο πλάσμα, να περάσει και εμένα η ώρα μου?"\n"ΟΚ, λέει ο Θεός. Έχω στο μυαλό μου ένα πλάσμα υπέροχο, πανέξυπνο, με χιούμορ και καλοσύνη. Αλλά για να το φτιάξω θα πρέπει να πάρω από σένα το δεξί ημισφαίριο του εγκεφάλου σου, και τον δεξί σου πνεύμονα"\n"Πολλά είναι, λέει ο Αδάμ, και τί θα κάνω εγώ με μισό εγκέφαλο και μισό πνεύμονα?"\n"καλά,λέει ο Θεός, τότε θα σου φτιάξω ένα πλάσμα που θα σε αγαπήσει, θα το αγαπήσεις, θα περνάτε καλά μαζί, δεν θα βαρεθείτε ποτέ ο ένας τον άλλον και θα είστε ευτυχισμένοι εις τους αιώνες των αιώνων"\n"και τί θες για να φτιάξεις αυτό το πλάσμα?" ρωτάει ο Αδάμ\n"θέλω το δεξί σου πόδι και το δεξί σου χέρι" απαντάει ο Θεός\nαφού το σκέφτεται ο Αδάμ για λίγο, γυρίζει και του λέει: " με ένα πλευρό, μπορείς να κάνεις τίποτα?"\nPosted by greekfloyd at 5:51 PM 5 comments: Links to this post\nΓια να πάρω πτυχίο, πρέπει να κάνω την πρακτική μου. Θα μπορούσα φυσικά να κάτσω στα αυγά μου, να κάνω την πρακτική σε ένα ξενοδοχείο ή σε ένα τουριστικό γραφείο κοντά στο σπίτι μου, να τελείωνει η υπόθεση.\nΑλλά γιατί να μην περιπλέξω λίγο τα πράγματα? 'Ετσι λοιπόν, αποφάσισα να ξενιτευτώ για δεύτερη φορά, αυτή τη φορά για λίγο πιο νότεια, για Ισπανία μεριά.\nΤο όλο story ξεκίνησε πριν από 4 μέρες. Eίχα βρει ένα φτηνό εισιτήριο για Μαδρίτη, και όπως όλα τα φτηνα εισιτήρια που σέβονται τον εαυτό τους, έτσι και αυτό ήταν για τις πρώτες πρωινές ώρες.. 04.50 πέταγα από Θεσσαλονίκη (γνωστή και ως Θεσσαλλλλονίκη, μπουγατσούπολη, αντίδραση-στο-κατεστημένο-της-Αθήνας, Μπαογκάρα-ρε, Ντου, κτλ) για Ζυρίχη, και από εκεί μετά από 40 λεπτά για Μαδρίτη.\nΓια κάποιον άλλο, αυτή μπορεί να ήταν άσχημη ώρα, όχι όμως και για μένα. Αφού είδα το ματσάκι Ρέιντζερς-Μπαρτσελόνα, και μετά φάσεις από τους υπόλοιπους αγώνες του champions league (Tζάμπιο Λικ για τον Μάκαρο) και αφού έβρισα ορισμένους Αγίους γιατί έχασα -πάλι- το στοίχημα για έναν -πάλι- αγώνα, μάζεψα τα πράγματα μου και πήγα στο αεροδρόμιο.\nΓια κάποιον που τα τελευταία 3 αεροπορικά ταξίδια τα έκανε με την SKY EXPRESS (αλήθεια,πόσοι από εσάς ξέρετε ότι η SKY EXPRESS είναι ελληνική αεροπορική εταιρεία?)\nη SWISSAIR ήταν κάτι το διαφορετικό. Οι Ελβετίδες αεροσυνοδοί και η ελβετική ακρίβεια έκλεψαν τις εντυπώσεις μου. Θα έκλεβαν και τις δικές σας, εκτός αν απεχθάνεστε να φεύγετε και να φτάνετε στην ώρα σας, και δεν σας αρέσουν οι ψηλές ξανθιές πρασινομάτες γυναίκες, οι οποίες σε ρωτάνε τι θα πιεις και σου έρχεται να τις πεις Yes, I do!\n'Οπως έμαθα αργότερα, όταν ταξιδεύεις μέσω άλλης πόλης, είναι καλό να υπάρχει 2 ώρες κενό ανάμεσα στις πτήσεις, γιατί αλλιώς η βαλίτσα σου δεν προλαβαίνει να χωθεί ανάμεσα στις βαλίτσες που θα ταξιδέψουν μαζί σου, και θα έρθει με την επόμενη πτήση.\nΕκτός βέβαια αν το κάνεις επίτηδες ώστε να πιάσεις την κουβέντα στην όμορφη Ισπανίδα που δουλέυει στο Lost&Found. Κατανοητόν.\nΚαι αφού έσκασα 70 γιούρο στο ταξί (για να μην κατηγορούμε συνέχεια τους έλληνες ταρίφες) έφτασα σπίτι.\nΉταν Τετάρτη, και μόλις έφτασα, πληροφορήθηκα από τον θείο μου ότι βρήκε εισιτήρια για το Μπερναμπέου, το γήπεδο της Ρεάλ για όσους δεν ξέρουν (γυναίκες, Γιάννης κτλ) για το Ρεάλ-Ολυμπιακός!! Μια χαρά ξεκίνησε η 7μηνη διαμονή στην Ισπανία!\nΣτο γήπεδο, η ατμόσφαιρα φανταστική. Μου έκανε εντύπωση πόσες γυναίκες και παιδιά υπήρχαν στις εξέδρες. Δίπλα μου μάλιστα, καθόταν μια μητέρα με το παιδί της, μόνοι! Χωρίς τον άντρα της ή τον αδελφό της ή κανέναν άλλον. Και γιατί όχι? Όπως αποδείχτηκε, δεν είχε κανέναν λόγο να φοβάται. Ούτε ένα μπουκάλι δεν πετάχτηκε στο γήπεδο, κανένα πρεζάκι να κρεμιέται από τα κάγκελα και να φωνάζει διάφορα για την μητέρα του διαιτητή ή των αντιπάλων, φωτοβολίδες ούτε για αστείο, και γενικώς τίποτα από τα ωραία των ελληνικών γηπέδων.\nΕγώ με τον αδελφό μου καθόμασταν με τους οπαδούς της Ρεάλ. Στα γκολ που σημείωσε ο Ολυμπιακός, ο αδελφός μου πετάχτηκε και πανυγίρισε. Η αντίδραση των Ισπανών που καθόντουσαν γύρω μας? Ένας πιτσιρικάς έκανε πλάκα με τον αδελφό μου και του είπε οτι θα φάτε 5 γκολ(χαμογελαστά πάντα) και ένας κύριος κάποιας ηλικίας, έκοψε το μισό από το σάντουιτς του, και του το πρόσφερε. Οι υπόλοιποι συνέχισαν να βλέπουν το ματς.\nΦανταστήτε σκηνικό σε ελληνικό γήπεδο, να βάζει γκολ η φιλοξενούμενη ομάδα, και ένας φίλαθλός της να πανηγύριζε το γκολ, ανάμεσα στους άλλους οπαδούς. Θα τον κερνούσαμε και εμείς σάντουιτς?\nΣτο τέλος του αγώνα, οι οπαδοί του Ολυμπιακού φωνάζαν "Θρύλε, γάμα, των Ισπανών την μάνα" και οι Ισπανοί, μη καταλαβαίνοντας ελληνικά (και σίγουρα δεν πήγε το μυαλό τους στο ότι μπορεί να τους έβριζαν την μάνα) απλώς κάνανε μια χειρονομία αποδοκιμασίας (με τον αντίχειρα προς τα κατω). Πιο μετά, οι οπαδοί του Ολυμπιακού φωνάξαν Μπάρτσα-Μπάρτσα (αιώνιος εχθρός της Ρεάλ,για τις γυναίκες και τον Γιάννη) και ο Ισπανοί φωνάζαν Παναθηναικός! Με αυτά και μ'αυτά, όλοι φύγαμε γελώντας από το γήπεδο (εκτός τους οπαδούς του Ολυμπιακού που φωνάξαν κάτι ακόμα για τις Ισπανίδες μάνες)\nΕλπίζω την άλλη κυριακή να δω την Ατλέτικο Μαδρίτης από κοντά! Ήδη την έχω πάρει στο manager για να εξικοιωθώ με τους καινούργιους παίκτες. Λάμπρο, κάνε το ίδιο.\nΑυτά για σήμερα, αύριο αρχίζω μαθήματα Ισπανικών, οπότε ίσως γράψω για αυτό κάτι.\nPosted by greekfloyd at 2:02 PM 3 comments: Links to this post\nΈχω ξενερώσει με την φάση των blogs, γιατί έχει γίνει πολύ της μόδας.\nΚαι δεν εννοώ ότι ο καθένας έχει φτιάξει ένα blog και γράφει. Στο κάτω-κάτω, και εγώ ένας καθένας είμαι, που έχω ανοίγει ένα δικό μου blog και γράφω.\nΈχω ξενερώσει που διαβάζω σε εφημερίδες (ακόμα και αθλητικές!) (τώρα που το σκέφτομαι, μόνο αθλητικές διαβάζω, οπότε...) αφιερώματα ή αποσπάσματα σε/από blogs.\nΣτην τηλεόραση έχουν αρχίσει οι πρώτες εκπομπές με "bloggers".\nΠηγαίνω στο βιβλιοπωλείο και βλέπω βιβλία γραμένα από γυναίκες (αποκλειστικά) που ξεκινήσαν γράφοντας blogs. Και όχι τίποτα άλλο, αλλά τολμάνε να τα βάζουνε και στην βιτρίνα δίπλα στον πολυαγαπημένο Steven King! Εγώ πιστεύω ότι η κανονική θέση αυτών των βιβλίων είναι να αντικαταστήσουν το πόδι από κάποιο τραπέζι (πάνω στο οποίο έχεις βάλει να εκτείθεται το βιβλίο του King που λέγαμε) το οποίο τραπέζι μπορεί να έχει χάσει το original ξύλινο πόδι του (σε κάποιο πόλεμο μεταξύ τραπεζιών, γνωστός και ως επιτραπέζιος πόλεμος).\nΞέφυγα όμως από το αρχικό θέμα, το οποίο μας αφήνει με ένα ερώτημα: γιατί η άνω και κάτω τελεία είναι ο συνδυασμός shift+Q (όταν γράφεις αγγλικά)?\nΚαι για να καταλάβετε τι εννοώ, θα ξαναγράψω το παραπάνω, πατώντας το πλήκτρο στο οποίο απεικονίζεται η άνω και κάτω τελεία.\nΞέφυγα όμως από το αρχικό θέμα, το οποίο μας αφήνει με ένα ερώτημα¨ Γιατί τόσο blog? (είδατε?)\nΑλλά κάπου εδώ πρέπει να διακόψουμε το πρόγραμα μας, γιατί με πήρε ένας φίλος μου τηλ, και θα πάω σπίτι του να παίξουμε pro.\nΜακάρι να είχα χρόνο να γράψω περισσότερα, αλλά όσο μεγαλώνεις, τόσο λιγοστεύει και ο ελεύθερος σου χρόνος, και μεγαλώνουν οι ευθύνες....\nΦύγαμε για pro λοιπόν!!!\nΤα λέμε αύριο για το part 2!!!\nPosted by greekfloyd at 3:22 PM 1 comment: Links to this post\nVote for Angelina!\nΔιάβασα στις εφημερίδες ότι πριν λίγες μέρες, έληξε μία ψηφοφορία όπου οι ψηφοφόροι κλήθηκαν να αποφασίσουν ποια είναι τα 7 σύγχρονα θαύματα. Η ψηφοφορία έγινε μέσω διαδικτύου και μέσω κινητών τηλεφώνων.\nΔηλαδή, για να το κάνουμε λιανά, ο κάθε άσχετος που έχει Internet ή sms (όλοι δηλαδή) ψήφισε το μνημείο που εκπροσωπούσε την χώρα του. Αν δεν υπήρχε μνημείο ης χώρας του, τότε ένας θεός ξέρει με τί κριτήρια ψήφισε. Δεν το βρίσκω και πολύ πιθανό, ο κάθε Νούλης,Νούλα,Σούλα,Σούλης,Ρούλης,Ρούλα,Τούλα,Τούλης,Κούλης,Κούλα, να έχει επισκεφτεί 2 ή περισσότερα από τα 21 μνημεία που ήταν υποψήφια. Αλλά αυτό φυσικά δεν τον εμπόδισε να καταψηφίσει τα 20 μνημεία που δεν ήξερε, για να ψηφίσει το "θαύμα της διπλανής πόρτας".\nΡώτα την Τούλα (και την κάθε Τούλα αυτού το κόσμου) αν ξέρει που περίπου στο χάρτη είναι η Ιορδανία. Ρώτα τον Ρούλη αν τί είναι το Μάτσου Πίτσου. Θα σου πει ότι έχει καιρό να μελετήσει το κούπονι του στοιχήματος, και άρα δεν είναι up-to-date.\nΗ Κούλα πιθανότατα νομίζει ότι οι Ίνκας είναι μάρκα μακαρονιών, ανταγωνίστρια της Misko, και η Τζένη συμφωνεί ότι το Ταζ-Μαχάλ έπρεπε να είναι στο top seven, γιατί παίζει ωραία R'n'B μουσική και μαζεύει καλό και κυριλάτο κόσμο και δίνει άλλο prestige στους Αμπελόκηπους (για να μην μας την λέει και η Τζέσσικα, που μας έχει πρήξει για την Γλυφάδα.)\nΚαι εμείς στεναχωριόμαστε που η Ακρόπολη δεν ψηφίστηκε... Καλύτερα,λέω εγώ, που δεν μας ξέρει ο κάθε αργόσχολος αυτού του κόσμου, που ψηφίζει για τα 7 θαύματα, για το ποιος θα αποχωρήσει από το σπίτι του Big Brother, για το ποιο τραγούδι θα μας εκπροσωπεί στην Eurovision, αλλά όταν του λες να ψηφίσει στις εκλογές, αρχίζει ο ωχαδελφισμός και οι ατάκες του στυλ "ποιος ξυπνάει αύριο-εγώ λευκό θα ψηφίσω-δεν με ενδιαφέρει ποιος θα βγει" και άλλα τέτοια.\nΔεν θα αργήσει η μέρα που θα ψηφίζουμε για πιο επιστημονικά θέματα. Αν η πλειοψηφία πει ότι το φεγγάρι είναι πιο κοντά στην Γη από ότι ο ήλιος, τότε οι επιστήμονες θα πρέπει να αναθεωρήσουν - αλλιώς κινδυνεύει η αξιοπιστία τους. Don't mess with the majority επιστημονοdude.\nΕπίσης θα ψηφίσουμε για το αν οι διαβητικοί πρέπει να τρώνε γλυκά ή όχι. Σιγά μην αφήσουμε τέτοιες σημαντικές αποφάσεις για τους γιατρούς, που μόνο "απαγορεύεται να.." ξέρουν να λένε.\nΑυτά για σήμερα, πρέπει να φύγω. Βρήκα μια ψηφοφορία στο Internet για το αν η Μπουρού Τουλούμογλου είναι πιο ωραία από την Angelina Jolie, και τρέχω να υπερασπίσω το αβοήθητο το Αντζελινάκι.\nΚρίμα είναι μωρέ....\nPosted by greekfloyd at 6:43 PM No comments: Links to this post\nΤο οτιδήποτε μπορεί να δώσει οτιδήποτε στον οποιονδήποτε.\nτςςςςςςς...... Ήμουν ξεκάθαρος,έ?\nWorry not, my friends, καθώς έχω παραδείγματα.\nΓια μεγάλο χρονικό διάστημα, αναρωτιόμουν τί μπορεί κάποιος που δεν έχει τον παραμικρό στόχο, να περιμένει από την ζωή του. Το κακό ήταν ότι αυτός που δεν είχε κανέναν στόχο, ήμουν εγώ. Είχα πέσει σε μελαγχολία (σχετικό βέβαια είναι αυτό, πόσο μελαγχολικά μπορώ εγώ να νιώσω? όχι πολύ,trust me) γιατί έβλεπα κάποιον, ο οποίος είχε πλήρως συνειδητοποιήσει το τί κάνει και γιατί το κάνει. Δεν έχει σημασία ο δικός του στόχος ζωής που είχε, το σημαντικό ήταν ότι ΕΙΧΕ κάποιον στόχο. Σε αντίθεση με μένα.. Και ότι έκανε ήταν προς αυτήν την κατεύθυνση. Ενώ εγώ? I was just watching time goes by... και δεν υπήρχε η παραμικρή υποψία ότι αυτό μπορεί να αλλάξει στο μέλλον.\nΠοιος ήταν αυτός ο κακούργος που με έβαλε σε αυτές τις (πρωτόγνορες για μένα) σκέψεις? Ο Mulder από τα X-Files.... Γελοίο?? Σίγουρα....\nΑλλά και όχι. Εγώ αυτό το μύνημα πήρα από τα Χ-Files. Σίγουρα ο δημιουργός της σειράς δεν είχε κανέναν σκοπό να προβληματίσει το κοινό του σχετικά με τέτοια αντιεμπορικά ερωτήματα του στυλ "εγώ τί θέλω από την ζωή μου?" αλλά ποσώς με ενδιαφέρει τί ήθελε αυτός, το θέμα είναι τί μου πέρασε εμένα.\nΚαι αν κάποιος υποψιάζεται ότι είμαι παρανο'ι'κός γιατί ένα φανταστικό πρόσωπο μου θέτει τέτοια ερωτήματα, τότε το επόμενο παράδειγμα θα του/της επιβεβαιώσει τις υποψίες.\nΌλοι λένε ότι πρέπει να απολαμβάνουμε τις καθημερινές απλές στιγμές. Έχω μία τάση να μην πιστεύω ότι ακούω να λένε αυτοί οι "όλοι". Έτσι έκανα και με αυτήν την θεωρία, μέχρι που (επιτέλους) είδα κάποιον να κάνει αυτήν την θεωρία,πράξη. Κάποιον που πραγματικά απολάμβανε κάθε δευτερόλεπτο της ζωής του.\nΠοιόν? Τον Homer Simpson.\nΣτην απίθανη περίπτωση που κάποιος συνεχίζει να διαβάζει αυτό το blog, συνεχίζω:\nΤι σημασία έχει αν αυτά τα 2 πρόσωπα είναι φανταστικά? Για μένα, ο Homer και ο Mulder είναι πρόσωπα τόσο αληθινά όσο αληθινός μου φαίνεται ο Χριστός (για παράδειγμα), ο οποίος προσπάθησε να περάσει τα δικά του μυνήματα στους ανθρώπους.\nΠλάκα-πλάκα, νομίζω πως αν ο τύπος που έφτιαξε τα blogs φανταζόταν ότι κάποτε σε ένα blog θα είχαν μπει τα ονόματα του Homer,του Mulder και του Χριστού στην ίδια πρόταση, μάλλον θα είχε γίνει μαραγκός αντί για web-designer.\nΑλλά αυτό δεν αλλάζει την αλήθεια (μου): Το πιο άσχετο πράγμα μπορεί να δώσει στο μυαλό τα πιο απρόβλεπτα ερεθίσματα.\nΑπλά προσπαθήστε να κοιτάξετε βαθιά στο μυαλό σας, και κάτι ανάλογο (αν και μάλλον όχι τόσο γελοίο) θα βρείτε και εσείς.\nPosted by greekfloyd at 7:08 PM 2 comments: Links to this post\n1.Η απόλυτη ευτυχία για σας είναι;\nTo αντίθετο της απόλυτης δυστυχίας\nΤο εγερτήριο. Μετά τις 6/8? Τίποτα!!!!!!!!!!!!\nΌταν φαντάστηκα την Astarti με την κοιλιά του Homer!\nΆγχος? Άνγχος? Άνχος? Ούτε να το γράφω δεν ξέρω.\nΤην μεγαλύτερη επιείκεια την δείχνω στα μικρότερα λάθη. Είναι εύκολο έτσι.\nΜε τον Mulder από τα X-Files\nΑκόμα διαμορφώνω άποψη\nΝα βλέπει μπάλα. Όλοι οι άλλοι με βάζουν σε σκέψεις.\n12. ... και σε μια γυναίκα;\nνα μπορεί να αρθρώσει 3-4 λέξεις χωρίς να χρησιμοποιεί λέξεις όπως: cosmopolitan, μπουζούκια, γκόμενος, φόρεμα, Hondos Center, κ.α\nΤο Winamp μου\nΌταν σφυρίζω στο ντους, μπαίνει σαπουνάδα στο στόμα μου\nΈνας τσελεμεντές που μου πέταξε η γιαγιά μου κάποτε..\nΤο "I aimed you"\nπολύ ενδιαφέρον ερώτηση..πραγματικά...\nΤο ότι η κοπέλλα μου μου μιλάει ακόμα.\nΞαναρώτα σε λίγα χρόνια, μπορεί να σου έχω κάτι τότε\nτην ντομάτα στο σουβλάκι\nνα βοηθάω την μητέρα μου με τις δουλειές του σπιτιου.\nΤο επόμενο format στο pc μου..\nΌταν δεν θέλω κάποιος να μάθει την αλήθεια\n"Hey! Maybe I should be a milkman!!!!"\nτρώγωντας popcorn, και βλέποντας την ζωή μου\nEίμαι φαντάρος, σε κάλυψα?\nPosted by greekfloyd at 9:46 PM No comments: Links to this post\nΚάποτε, ήταν ένα αγοράκι, το οποίο είχε έναν σκύλο (Λάσσυ). Το αγοράκι υπεραγαπούσε την Λάσσυ, και φυσικά η Λάσσυ ανταπέδιδε την αγάπη αυτή.\nΜία μέρα, εξαπλώθηκε μία φήμη στο χωριό που ζούσαν, ότι η Λάσσυ είχε μολυνθεί από την αρρώστεια της λύσσας. Οι χωρικοί φοβήθηκαν ότι η Λάσσυ θα μπορούσε να αποτελέσει κίνδυνο για τους ίδιους και γενικότερα για το χωριό, οπότε αποφάσισαν να την θανατώσουν.\nΚαι ξεκίνησαν για το αγρόκτημα του μικρού αγοριού..\nΤο αγοράκι έμαθε τι είχε συμβεί. Ήξερε ότι η Λάσσυ δεν είχε τίποτα, αλλά επίσης ήξερε ότι οι χωρικοί δεν θα τον παίρναν στα σοβαρά. Μόνο ένας τρόπος υπήρχε για να σωθεί η Λάσσυ: να μην την έβρισκαν οι χωρικοί.\nΈτσι λοιπόν, έφυγε με την Λάσσυ για το δάσος. Μόλις φτάσανε, το αγοράκι(με δάκρυα στα μάτια) χαιρέτησε για τελευταία φορά τον σκύλο του. Η Λάσσυ όμως, δεν καταλάβαινε τι συμβαίνει, και γιατί το αφεντικό της ήταν λυπημένο.\nΣτην συνέχεια, το αγόρι άρχισε να λέει στην Λάσσυ να φύγει, να τρέξει για να σωθεί,να χαθεί μέσα στο δάσος. Μάταια..Η Λάσσυ δεν έφευγε μακριά από το αγαπημένο της αφεντικό..\nΤο αγοράκι, αν και μικρό σε ηλικία, ήξερε ότι η αγάπη της Λάσσυ μπορούσε να την μπλέξει άσχημα, οπότε άρχιζε να της φωνάζει ότι πρέπει να φύγει, όλο και πιο έντονα.\nΗ Λάσσυ όμως παρέμεινε πιστή στο αφεντικό της, αν και παραξενεμένη από την περίεργη συμπεριφορά του.\nΤότε το αγοράκι,απελπισμένο, ήξερε ότι δεν έχει άλλη επιλογή: άρχιζε να φωνάζει στην Λάσσυ ότι δεν την αγαπάει, ότι είναι κακό σκυλί, και ότι δεν θέλει να την ξαναδεί στα μάτια του. Η Λάσσυ, για πρώτη φορά από τότε που μπήκανε στο δάσος,σταμάτησε να κουνάει χαρούμενη την ουρά της, και κοίταξε το αφεντικό της στα μάτια, με τα μεγάλα δικά της ειλικρηνή μάτια. Το αγοράκι, συνέχισε να φωνάζει ότι δεν την αγαπά, και μάλιστα της πέταξε μία πέτρα.\nΗ Λάσσυ, μην πιστεύοντας αυτό που ζούσε, γύρισε και άρχισε να περπατάει αργά, προς την αντίθετη κατεύθυνση από το αφεντικό της. Ρίχνοντας που και που θλιμμένες ματιές πίσω της, η Λάσσυ ξεκίνησε να τρέχει.\nΤο αγοράκι είχε κρυφτεί πίσω από ένα δέντρο. Δεν ήθελε να τον δει η Λάσσυ να κλαίει, γιατί μπορεί να γύρναγε πίσω. Όμως εκλαιγε, όπως δεν είχε ξανακλάψει ποτέ του.\nPosted by greekfloyd at 8:48 PM No comments: Links to this post\nΟ παρακάτω διάλογος είναι απόλυτα αληθινός.\nΈνας ταξιτζής μιλάει με έναν φίλο του στο κινητό:\n-Ταξιτζής: "με έχει πρήξει στα τηλέφωνα η Μαρία, μου λεέι να πάμε για καφέ και τέτοια. Της λέω: <\nΓια καφέδες είμαστε τώρα?>> καλά δεν της είπα ρε?\n- Φίλος: "Ε τί, παίζουμε?"\n-Ταξιτζής: "Ρε μαλάκα, βγήκα χθες με την χοντρή"\n-Φίλος: "Και πως πήγε?" (btw,δεν άκουγα τι απάνταγε ο φίλος του, δεν μιλούσαν σε ανοιχτή ακρόαση, αλλά μπορώ να μαντέψω από την τροπή που πήρε ο διάλογος)\n-Τ "Πήγαμε για καφέ, στην Γλυφάδα. Ως εδώ, όλα καλά. Λίγα τα έξοδα. Μετά, μου λεέι η κυρία, <> Την πάω και για φαγητό. Μετά μου λεέι, <> Την πάω και για ένα ποτό.... (Σε αυτό το σημείο, βγάζω τα ακουστικά από το mp3 player μου, γιατί διαισθάνομαι ότι έχει ψωμί η ιστορία)\nΜετά την πάω στο κυριλέ το club, καλά περνούσαμε μωρέ, ώσπου ήρθε η ώρα να φύγουμε. Ξεκινάω λοιπον για το σπίτι μου. Το παίρνει χαμπάρι αυτή και μου λέει:<> Της λέω:<> Και τί μου λέει ρε...\n-Φ: "Τί σου λέει ρε?"\n-Τ: "άρχιζε να το παίζει μυξοπαρθένα και να μου λέει μαλακίες "πήγαινε με σπίτι μου, ασ'το αφήσουμε για άλλη φορά, κτλ" Της λέω <>\nΜαλάκα, έμεινε κάγκελο η γκόμενα! Άρχιζε να ψελλίζει μαλακίες του στυλ <> και τέτοια. Οπότε, σταματάω το αυτοκίνητο, και της λέω: <>\nΦυσικά η γκόμενα δεν είχε λεφτά πάνω της, οπότε της λέω <> και αφού η γκόμενα είχε κοκκινήσει και δεν ήξερε τι να πει, κατάλαβα ότι δεν θα γαμούσα, και την πήγα σπίτι της. Της είπα να μην με ξαναπάρει τηλ, και να πάει να γαμηθεί."\nΟ οδηγός γυρνάει σε μένα και μου λεέι: "καλά δεν έκανα ρε μικρέ?"\nΗ ερώτηση ήταν μάλλον ρητορική. Ο άνθρωπος μου έδωσε δωρεάν μαθήματα "Πως να φέρεσαι στις γυναίκες"\nΉδη φτιάχνω την λίστα με όλες όσες έχω βγει και πλήρωσα εγώ. Θα τους δώσω την διευθυνση μου και τον αριθμό λογαριασμού μου, όπως θέλουν ας με ξεπληρώσουν.\nγια καφέδες είμαστε?\nPosted by greekfloyd at 9:41 PM 9 comments: Links to this post\nΑυτές τις μέρες, συνειδητοποίησα κάτι: ότι αξίζει να στεναχωριόμαστε μόνο για τις (λανθασμένες) επιλογές που κάνουμε. Οπότε γιατί εγώ να κάθομαι να σκάω για το γεγόνος ότι χάνω πολύτιμο χρόνο από την ζωή μου?????? (θυμίζω: είμαι φαντάρος) Ήταν κάτι που δεν μπορούσα να το αποφύγω, οπότε I just lay back και περιμένω να έρθει ο Άυγουστος για να συνεχίσω με την ζωή μου.\nΚάποτε, η κοπέλλα μου με ρώτησε πότε καταταγόμαστε στο στρατό εμείς οι Έλληνες. Της είπα: "όταν σταματήσουμε να ελπίζουμε ότι θα το αποφύγουμε".\nΓιατί αυτή η αναφορά στον στρατό?\nΓιατί χθες είχα γενέθλια. Όχι βέβαια ότι με πιάσανε τίποτα τάσεις για ανασκόπηση της ζωής μου και του τί έχω κάνει και τί όχι. Αν είναι να κάνω ανασκόπηση κάθε 11 του Απρίλη, σώθηκα.....\nΑπλά καθόμουν και σκεφτόμουν (γράψε λάθος: ΕΒΑΦΑ και σκεφτόμουνα) που ήμουν στα προηγούμενα μου γενέθλια. Οποιαδήποτε σύγκριση μόνο μελαγχολία (και ανηπομονησία) μπορεί να φέρει.\n2 Χρόνια πριν:\nΤότε έμενα Ολλανδία. Σε μια μικρή αλλά αξιαγάπητη πόλη στα νότια της χώρας. Ήμουν άρρωστος,θυμάμαι, και είχα την κοπέλλα μου να φέρνει τόνους από χάπια, τα οποία περιέργως κατέληγαν στον κάδο των αχρήστων όταν αυτή τύχαινε να κοιτάξει κάπου αλλού. Θυμάμαι την απορία της για το ότι τα χάπια που "έπαιρνα¨ κάθε μέρα δεν έπιασαν και έκατσα 2 εβδομάδες στο κρεβάτι. Τελικά ίσως να πρέπει να σταματήσω να είμαι προκατελλειμένος ενάντια στα φάρμακα,χάπια κτλ\n1 Χρόνο πριν:\nΒρισκόμουν Ισπανία διακοπές. Ημουν στα μισά του El Caminio, μιας υπέροχης διαδρομής, που όμως περιλάμβανε και 112 χμ περπάτημα! Κάναμε γύρω στα 25 χμ την μέρα, και την πέμπτη μέρα φτάσαμε. Αυτό το ταξίδι πιθανότατα να παίξει μεγάλο ρόλο στην ζωή μου, μιας και μου δόθηκε η ευκαιρία να βρω και εγώ την Ιθάκη μου! ( Σε αυτό το σημείο, θα ζητήσω να μου συγχωρεθεί ο άσκοπος λυρισμός μου, αλλά τί να κάνω? Να φιμώσω την έμπνευση μου?)\nΦαντάρος σε ένα κ***στρατόπεδο στην Ρόδο, υπηρεσία, αγγαρεία, και όλα τα συναφή.\nQuiz: Ποια γενέθλια πρέπει να ξεχαστούν asap?\n(Hint: όχι τα πρώτα, αλλά ούτε και τα δεύτερα. Δεν ξέρω αν βοήθησα καθόλου)\nΥ.Γ πλάκα-πλάκα, ξέρω μερικά άτομα που θα μπερδευόντουσαν\nPosted by greekfloyd at 9:09 PM 4 comments: Links to this post\nToday is never enough\nΔεν λέω, καλές είναι οι θεωρίες περί ¨να ζεις την κάθε στιγμή σαν να είναι η τελευταία σου¨, αλλά για μένα το μυστικό είναι αλλού.\nΠρώτα από όλα, το να ζεις σαν να είναι οι τελευταίες σου στιγμές, είναι σαν να ζεις μέσα στο άγχος. Εγώ προσωπικά, δεν μπορώ να φανταστώ κάτι χειρότερο από το να ζει κάποιος με άγχος. Βέβαια καταλαβαίνω ότι υπάρχει ένα βαθύτερο νόημα στο ¨Ζήσε το σήμερα¨ αλλά ούτε και με αυτό συμφωνώ.\nΈνας στίχος των Black Sabbath λέει: Live for today, tomorrow neve comes.\nΑυτό που ταιριάζει περισσότερο στον δικό μου τρόπο σκέψης είναι το: Live for tomorrow, today is never enough. Δεν υπάρχει πουθενά αυτό σαν στίχος, αλλά ίσως να γράψω στο μέλλον κάποιο τραγούδι με αυτό για refrain!\nΠραγματικά, υπάρχει καλύτερο συναίσθημα από το να ξέρεις ότι τα καλύτερα έρχονται? Από το να ξέρεις ότι το αύριο θα είναι καλύτερο από το σήμερα?\nΈχοντας αυτό στο μυαλό σου, μπορείς να αντέξεις οτιδήποτε σε χαλάει ή σε βασανίζει. Πόσες φορές έχω πει στον εαυτό μου την φράση ¨που θα πάει, δεν θα περάσει ο καιρός να.....¨ όπου ¨να¨ βάλε κάτι που περιμένεις με ανηπομονησία. Είναι σημαντικό πράγμα να μπορείς να αντλείς κουράγιο από τον ίδιο σου τον εαυτό. Ακόμα πιο σημαντικό, να δίνεις από αυτό το κουράγιο σε κάποιον δικό σου.\nΕδώ και πολύ καιρό, βρίσκω συνεχώς κάτι πάνω στο οποίο μπορώ να κρατηθώ. Κάτι το οποίο μου φτιάχνει την διάθεση μόνο και μόνο ξέροντας ότι έρχεται. Ίσως να είμαι τυχερός. Ίσως να είναι θέμα ικανότητας (να δημιουργείς το μέλλον σου, ή έστω κομμάτια αυτού).Μάλλον και τα δύο. Η ουσία είναι, πως το μόνο που φοβάμαι σε αυτή την ζωή, είναι η μέρα όπου θα ξέρω ότι το αύριο δεν θα είναι ποτέ πια τόσο καλό όσο το σήμερα.\nPosted by greekfloyd at 9:26 PM 5 comments: Links to this post\nΦοιτητής στην Σαλόνικα..\nΓια κάποιον άγνωστο λόγο, χθες είχα flashback από την φοιτητική μου ζωή στην Θεσσαλονίκη.\nΘυμάμαι ότι πηγαίναμε μόνο στα εργαστήρια (όπως όλοι οι φοιτητές που σέβονται τον θεσμό) για να καταπνίξουμε μία φωνούλα (γνωστή και ως συνείδηση) που μας μουρμούραγε κάτι βλακείες πέρι ¨φάγωμα των λεφτών της μαμάς και του μπαμπά".\nΕπίσης θυμάμαι τις κόντρες που κάναμε με τον συγκάτοικό μου για το ποιος θα αναδειχθεί King of scratching, και για το ποιος θα φάει πιο γρήγορα τα λεφτά που με τόσο έξυπνο τρόπο είχαμε αποσπάσει από τους γονείς μας, χρησιμοποιώντας δικαιολογίες του στυλ "Θέλω λεφτά για βιβλία" κτλ. Αυτό βέβαια που δεν λέγαμε στους γονείς μας, είναι ότι τα βιβλία που ήδη είχαμε, χρησίμευαν ως πόδι σε κάποιον καναπέ, ο οποίος είχε χάσει το original ξύλινο πόδι του όταν προσπαθούσα να δείξω στον συγκάτοικο πως έβαζε τα γκολ ο Maradona.\nΘυμάμαι τα καντήλια που έριχνα στον συγκάτοικο όταν ξυπνούσα το πρωί και έβλεπα τον κάθε απίθανο μπροστά μου. Από την Δεληγιάννη (οι μυημένοι ξέρουν...) μέχρι τους τελειωμένους φίλους του αδελφού του, οι οποίοι είχαν ξεμείνει από το προηγούμενο βράδυ, όπου είχαν γίνει του κόσμου οι καταχρήσεις.\nΘυμάμαι που έπαιζα manager με τον Λάμπρο μέχρι τις 07.00, όταν και ακούσαμε ένα πολύ δυνατό θόρυβο από την τουαλέτα. Είχε πέσει το καζανάκι!!!!!!!!! Θυμάμαι την έκπληξη του, σε αντίθεση με μένα που γέλαγα, συνηθισμένος από τέτοια μικροατυχήματα στο σπίτι μας.\nΕπίσης θυμάμαι ότι ο συγκάτοικος μου δεν ξύπνησε...(τι έκπληξη)\nΘυμάμαι κάτι ιστορίες με κοπέλλες, που όταν τις διηγούμαι, όλοι τις βρίσκουν αστείες εκτός από μένα..\nΦυσικά θύμαμαι το πρόγραμμα Erasmus (God bless this program) που με έστειλε Ολλανδία (God bless this country) και ποιο συγκεκριμένα στην Breda (God bless this town). Αλλά για αυτό, θα μιλήσουμε άλλη φορά...\nΕννοείτε ότι θυμάμαι κάτι ταβερνούλες στην Άθωνος, όπου η ρετσίνα αφθονούσε..\nΘυμάμαι την πρώτη φορά που με επισκέφτηκε η Ολυμπία, που κάτσαμε στον καναπέ από το απογευματάκι και μιλούσαμε, μιλούσαμε,μιλούσαμε ώσπου πήγαμε για ύπνο. Ώρα? 7-8 το πρωί! Δεν πίστευα ότι θα μπορούσα να μιλάω με κάποιον για τόσες πολλές ώρες συνεχόμενα.\nΚαι δεν νομίζω ότι θα μπορούσα να το είχα κάνει με κάποιον άλλο.\nθυμάμαι ότι είχαμε 2 υπολογιστές (1 pc και ένα laptop) το playstation 2, το Nintendo Gamecube, τα φορητά mp3 players, στερεοφωνικό, βίντεο και άλλα χρήσιμα πράγματα, αλλά μόλις τελείωνε η έβδομαδα δεν είχαμε λεφτά να φάμε!\nΦυσικά το ψυγείο μας (αυτό που λειτουργούσε, όχι το άλλο) είχε ότι έχουν τα περισσότερα φοιτητικά ψυγεία (και κυρίως τα αντρικά): μπύρες και ρετσίνες. Η κατάψυξη?παγάκια. Γιατί όλα αντέχονται, αλλά όχι η έλλειψη φραπέ...\nΘυμάμαι και άλλα, πολλά, αλλά νομίζω ότι ήδη έχω γράψει πολλά.\nGod bless Salonika\nPosted by greekfloyd at 8:44 PM 2 comments: Links to this post\nΥπάρχει μία φράση που χρησιμοποίούν πολλοί: "Καλύτερα να μετανιώσεις για κάτι που έκανες παρά για κάτι που δεν έκανες"\nΠόσοι άραγε ξέρουν τι σημαίνει αυτό... Και πόσοι από αυτούς θα το λέγανε αν καταλάβαιναν την πραγματική σημασία αυτής της φράσης....\nΌλοι έχουν ή προσποιούνται οτι έχουν ένα στόχο στην ζωή τους. Φυσικά, οι περισσότεροι δεν κάνουν τίποτα για να πλησιάσουν το όνειρο τους, απλά παρακαλάνε να τους έρθει ως μάνα εξ ουρανού.\nΣε όλη μου την ζωή είχα (και έχω) την ψευδαίσθηση που έχουν όλοι: οτι δεν είμαι ένας από τους πολλούς, οτι δεν ανήκω στην μάζα. Και ήμουν (είμαι) περήφανος επειδήν εγώ, σε αντίθεση με τους "πολλούς", προσπαθώ να πραγματοποιήσω το όνειρό μου.\nΌμως έρχονται στιγμές που αναρωτιέμαι..Μήπως έχουν δίκιο οι πολλοί και όχι εγώ?\nΠόσο μακριά πρέπει να φτάσεις για να κάνεις αυτό που πάντα ήθελες? Πόσες θυσίες μπορείς να κάνεις μέχρι το ανθρωπάκι που κατοικεί στο μυαλό σου σου πει: "Ωπ, ως εδώ. Οτιδήποτε περισσότερο, είναι too much." Που στο ανάθεμα είναι αυτή η λεπτή κόκκινη γραμμή? Όταν φτάσω στο τέλος της διαδρομής και κοιτάξω πίσω και δω όλα αυτά που δεν έκανα για να φτάσω εδώ, πως θα το πάρω?\nΜετράω τα υπέρ και τα κατά, και μου βγαίνει θετικό το πρόσημο. Τι γίνεται όμως με οτιδήποτε δεν μπορείς να μετρήσεις?\nΣε όλη μου την ζωή, απλά περίμενα και παρακουλουθούσα το πως μου έρχονται τα πράγματα. Όλα πήγαν καλά. Τώρα γιατί δεν αφήνω την ροή των πραγμάτων αλλά αντίθετα κάνω ότι μπορώ για να πάω κόντρα στο ρεύμα? Μάλλον γιατί προτιμώ να την πατήσω από δικά μου λάθη και όχι από λάθη των άλλων.\nΔεν ξέρω κανέναν που να βρέθηκε σε αυτήν την θέση. Μόνο έναν, αλλά αυτός δεν έκανε την υπέρτατη θυσία. Δεν χρειάστηκε. Εμένα όμως μάλλον θα μου ζητηθεί.\nΚαι μάλλον θα την κάνω\nΥ.Γ Συγνώμη που γράφω τόσο γενικά, αμφιβάλλω αν κατάλαβε κανείς τι θέλω να πω.\nPosted by greekfloyd at 7:28 PM 4 comments: Links to this post\n3 μικροί διαλόγοι..\nΕίμαι φαντάρος. Πιο συσκεκριμένα, είμαι ΑΜίτης (διαβάζεται "Αλφαμίτης";). Αυτό σημαίνει ότι περνάω 17 ώρες σερί κάθε μέρα (είμαι ο μόνος ΑΜίτης στο τάγμα) στην κεντρική πύλη. Κάθε 3 ώρες, ο σκοπός της πύλης αλλάζει. Αυτό πρακτικά σημαίνει ότι κάθε μέρα συζητάω με διάφορα άτομα, στην προσπάθεια μας να περάσουν οι ώρες-μέρες-εβδομάδες-μήνες για να ξαναπάμε σπίτια μας και να συνεχίζουμε την ζωή μας.\nΠαραθέτω λοιπόν κάποιους διαλόγους, οι οποίοι με άφησαν άφωνο.\nΕγώ: (διαβάζοντας ένα περιοδικό) "Όχι ρε πούστη μου, ήρθαν οι TOOL στην Αθήνα.."\nΣκοπός: "Τί ήρθαν να κάνουν?"\nΕγώ: "Συναυλία, τί μπορούσαν να κάνουν δηλαδή?"\nΣκοπός: "Καλά,έκαναν συναυλία οι Τούρκοι στην Αθήνα?"\nΕγώ: "Ποιοί Τούρκοι ρε? Οι TOOL"\nΣκοπός: "αα, τώρα κατάλαβα".\nμετά από 5 λεπτά:\nΣκοπός: "Και ποια είναι αυτή η Τουλ?"\nάφωνος ο ΑΜίτης.....\nΣκοπός (κοιτάζοντας έξω): "ΑΜίτη, κοίτα ένα μωρό έξω! Πωωωωωώ!!!!!!!!!"\nΕγώ: "Ποιό μωρό ρε?" (βλέποντας μόνο ένα κοριτσάκι και μία γιαγιά)\nΣκοπός: "Καλά, δεν την βλέπεις?"\nΕγώ: (προσπαθώντας να δω καλύτερα, γιατί έχω και μυωπία) "Το κοριτσάκι λες ρε ανώμαλε?"\nΣκοπός: "Γιατί,θα σε χάλαγε?"\nΕγώ: "Μα...είναι υπερβολικά μικρή ρε"\nΣκοπός: "Πόσο την κάνεις?"\nΕγώ: "14, το πολύ 15"\nΣκοπός: "Ε, και μικρή είναι?"\nΜάλλον στο χωριό του οι άνθρωποι ωριμάζουν πολύ γρήγορα (αυτός πάντως ξεχάστηκε)\nΣκοπός: "Πωπώ..καλά φάγαμε και σήμερα.."\nΕγώ: "Τι λες πάλι? Πότε έφαγες και δεν σε είδα?"\nΣκοπός: "Τώρα μόλις"\nΕγώ: "Και τι έφαγες?"\nΣκοπός: "Ένα σαλιγκάρι που είδα κάτω"\nΕγώ: (δύσπιστα) "Ωμό?"\nΣκοπός: "Όχι ρε, το έκαψα με αναπτήρα.."\nευτυχώς,γιατί αλλιώς θα ήταν αηδιαστικό.....\nΠοιος ξέρει τί άλλο θα ακούσω όσο θα είμαι εκεί.......\nPosted by greekfloyd at 6:26 PM 2 comments: Links to this post\nΔεν θα ξεχάσω ποτέ αυτό που μου είπε ο πατέρας μου μια μέρα πριν φύγω και πάω να μείνω μόνος μου: "ΑΝ ΠΟΤΕ ΣΕ ΕΝΑ BLOG ΣΟΥ ΖΗΤΗΣΟΥΝ ΝΑ ΓΡΑΨΕΙΣ 5 ΠΡΑΓΜΑΤΑ ΓΙΑ ΣΕΝΑ, ΤΟΤΕ ΝΑ ΤΟ ΚΑΝΕΙΣ"\nκαι ποιος είμαι εγώ να παρακούσω την συμβουλή του πατέρα μου...\n1) Τρελαίνομαι για ταξίδια! Κατά προτίμηση στο εξωτερικό, και κατά προτίμηση one-way! Ίσως να άλλαζα τα 3.5 χρόνια που έζησα στην Θεσσαλονίκη με τους 6 μήνες που έζησα στην Ολλανδία αν δεν είχα κάνει 2-3 πολύ καλούς φίλους εκεί, αλλά σίγουρα δεν θα αλλάξω με τίποτα τα επόμενα 2.5 (τουλάχιστον) χρόνια που θα με βρουν κάπου αλλού (Hint: viva espana!)\n2) Στα σοβαρά θέματα της ζωής, προσπαθώ να είμαι σοβαρός και εγώ. Τώρα, αν στα υπόλοιπα θέματα είμαι λίγο αφηρημένος ή αν δεν τους δίνω την πρέπουσα σημασία, ε, εντάξει.....τι να κάνουμε τώρα.....κάποια πράγματα δεν αλλάζουν εύκολα.... άσχετα αν κάποιοι (βλέπε g/f) θα ήθελαν να αλλάξουν!\n3) Μου αρέσει πολύ να βρίσκομαι με φίλους, αλλά χρειάζομαι και τον χρόνο μου. Τι να κάνουμε, κάποιες φορές προτιμάω να μείνω μέσα και να παίξω manager (όποια δεν ξέρει τι εστί manager,θα ξέρει τι εστί wow, αλλιώς είναι ή μια πολύ τυχερή στο θέμα των σχέσεων, ή λεσβία) ή να δω X-files ή Simpsons, και άντε βρείτε μου εσείς κοπέλλα που δεν θα έχει πρόβλημα να μην βγει ένα σάββατο βράδυ για να δει τον Mulder ή τον Homer.\n4) Η καλύτερη στιγμή να κάνεις κάτι, είναι η τελευταία. Για παράδειγμα: Αύριο το πρωί φεύγω, πρέπει να φτιάξω τα πράγματα μου, να κάνω κάτι τελευταία ψώνια,να πάρω το εισιτήριό μου και κάτι άλλα ψιλοπράγματα. Και τι κάνω εγώ? Κάθομαι και γράφω διάφορα, περιμένοντας να με πάρουν τηλ να πάμε για καφέ, να δούμε το αποψινό ματς και μετά να πάμε για καμιά μπύρα. Αυτά είναι....\n5) Αυτήν την χρονική περίοδο, υπηρετώ την μαμά-πατρίδα.....ως πιστός και φιλότιμος στρατιώτης.... γαμώ.....\nPosted by greekfloyd at 4:57 PM 2 comments: Links to this post\nΚαι εγένετο blog!\nΕυχαριστώ όσους βοήθησαν στο να δημιουργηθεί αυτό το blog,\nευχαριστώ το laptop το οποίο δουλεύει κανονικά αν και περίμενα ότι η μπαταρία θα με πρόδιδε (έχουμε και διακοπή ρεύματος βλέπετε..),\nευχαριστώ την μητέρα μου η οποία φιλοτιμήθηκε να σταματήσει το κύρηγμα περί της σημασίας του να ντύνεσαι καλά τώρα τον χειμώνα και με άφησε να γράψω,\nευχαριστώ τους Pink Floyd οι οποίοι με ενέπνευσαν για τον τίτλο του blog - άθελα τους βέβαια (ή μήπως όχι? μήπως πλησιάζω την απάντηση στην ερώτηση που βασανίζει όλους τους μουσικόφιλους "Που το πάνε οι Floyd με την μουσική τους?" χμμ....)\nευχαριστώ τον Άγιο Βαλεντίνο που μάζεψε όλους τους δεσμευμένους φίλους μου, και βρήκα λίγο χρόνο να γράψω\nκαι φυσικά ευχαριστώ την Αστάρτη για την βοηθεία της αλλά και γιατί με μύησε στην blogoκοινωνία και μου θύμησε ότι εκτός από τα greeklish υπάρχουν και τα greek στο keyboard (ουπς! πληκτρολόγιο εννοούσα)\nΜόλις βρω θέμα να γράψω, θα επανέλθω.\nUntill then, may the force be with you\nPosted by greekfloyd at 3:40 PM 1 comment: Links to this post\nbetting....A LOT! greekfloyd on twitter


Συμβουλές & Ιδέες για Γυψοσανίδες | Douleutaras.gr Blog | Douleutaras.gr\nΔιακόσμηση Τοίχου Σαλονιού; 7+ Ιδέες για να τον μεταμορφώσεις!\nΑν είσαι ένα ανήσυχο πνεύμα που επιθυμεί πάντα το καλύτερο για τη διακόσμηση του χώρου του, τότε μάλλον μια στο τόσο θα αναζητείς τρόπους για να φέρεις έναναέρα ανανέωσης στο σπίτι. Ωστόσο, δεν είναι…\n8 Super Σχέδια για τη δική σου Βιβλιοθήκη από Γυψοσανίδα!\nΗ γυψοσανίδα είναι πιθανότατα το αγαπημένο μας οικοδομικό υλικό για όλο το σπίτι. Τα πλεονεκτήματα που προσφέρει είναι πολυάριθμα, όχι μόνο σε πρακτικό επίπεδο, αλλά και σε αισθητικό. Θέλεις να χτίσε…\n7 Γύψινες Διακοσμήσεις που θα ήθελες στο Σπίτι σου!\nΣτις μέρες μας, οι γύψινες διακοσμήσεις φαίνεται να κερδίζουν ολοένα και περισσότερο έδαφος στη διακόσμηση του σπιτιού μας. Αρχικά, οι γύψινες κατασκευές ξεκινούν από την οροφή και φθάνουν σε οποιοδή…\nΗ διακόσμηση τοίχου με ράφια είναι μια διαχρονική λύση στο ερώτημα: Πώς να στολίσω έναν τοίχο του σπιτιού μου; Πέρα από το αισθητικό κομμάτι της ιδέας, υπάρχει σημαντικότατος πρακτικός λόγος για να δ…\nΟροφές με Γυψοσανίδα; 10 Μοντέρνα Σχέδια!\nΗ γυψοσανίδα είναι ένα μαγικό οικοδομικό υλικό, το οποίο προσφέρει πάρα πολλές λύσεις σε καθημερινά προβλήματα μας. Από τη φύση της έχει ιδιότητες που ενισχύουν την καλή εσωτερική θερμομόνωση, ηχομόν…\nΗ τηλεόραση είναι αναπόσπαστο κομμάτι σε πολλά σαλόνια ελληνικών νοικοκυριών. Είναι μέσο ενημέρωσης, αλλά και ψυχαγωγίας και έτσι καταλήγει να έχει αρκετά κεντρική θέση στο χώρο. Έτσι, δεν είναι παρά…\nΑν έχεις τζάκι στο σαλόνι σου, τότε μάλλον γνωρίζεις την κυρίαρχη θέση που καταλαμβάνει στο χώρο, ιδίως το χειμώνα. Τόσο η ζεστασιά που προσφέρει, όσο και το χαρακτηριστικό άρωμα του ξύλου που καίγετ…\nΟι δύσκολες εποχές που διανύουμε μετατρέπουν σε πολλές περιπτώσεις το άναμμα της κεντρικής θέρμανσης του σπιτιού σε πολυτέλεια. Καθώς η τιμή του πετρελαίου ανεβαίνει, οι Έλληνες αναζητούν κάθε χρόνο …\nΜετά από μία πολύ κουραστική μέρα στη δουλειά, μία δύσκολη συνάντηση με κάποιον πελάτη ή έναν μαραθώνιο διαβάσματος στη βιβλιοθήκη του Πανεπιστημίου δεν υπάρχει τίποτα που ονειρεύεσαι περισσότερο από…\nΔιαχωριστικά Εσωτερικού Χώρου με Γυψοσανίδα!\nΊσως έχεις προσέξει ότι τα τελευταία χρόνια κατασκευάζονται συχνά σπίτια, των οποίων 2 δωμάτια μοιράζονται έναν κοινό χώρο. Συνήθως, τα 2 αυτά δωμάτια είναι το σαλόνι και η κουζίνα. Αν σε κουράζει κα…\nΗ δόμηση με τσιμεντοσανίδα αποτελεί έναν σύγχρονο εναλλακτικό τρόπο δόμησης έναντι του συμβατικού τρόπου χτισίματος με τούβλα ή σοβάδες. Όπως η γυψοσανίδα, το τσιμέντο και κάθε άλλο υλικό, έτσι και η…\nΥπάρχουν πολλοί λόγοι για τους οποίους μπορεί να θέλεις να επιλέξεις ένα από τα υπάρχοντα διαχωριστικά εσωτερικού χώρου για το σπίτι σου. Ο χώρος του σπιτιού σου είναι, ίσως, το πρώτο πράγμα που αντι…\nΗ τοποθέτηση γυψοσανίδας για ψευδοροφή έχει αναδειχθεί πλέον σε τάση για τη διακόσμηση της σύγχρονης κατοικίας. Αν και επικρατεί η πεποίθηση ότι οι κατασκευές αυτές εξυπηρετούν αισθητικούς, κυρίως, σ…


O ΧΟΡΟΣ ΤΟΥ ΘΑΝΑΤΟΥ - ARTSCAPE.gr\nΓράφτηκε από τον/την Ανθή Θεοχάρη\nΈνα σκηνικό φτιαγμένο σαν κλουβί δημιουργεί στο κοινό συναισθήματα φυλακής με άμεσο τρόπο. Ήδη η συμβίωση του Έντγκαρ και της Αλίς σε ένα απόμερο και απομονωμένο νησάκι του αρχιπελάγους της Στοκχόλμης κάνει εντονότερη την αίσθηση αυτή.\nΟ έγγαμος βίος τους εδώ και 25 χρόνια δεν ήταν παρά μια σχέση αλληλεξάρτησης και αρρωστημένης συνήθειας.\nΟ Έντγκαρ, ένας Λοχαγός ζώντας τη ζωή του πειθαρχημένα και στυγνά μαθημένος από την πίεση και την αλαζονεία των ανώτερων του, έχει περάσει όλα τα κατάλοιπα στο σπίτι του αλλά και τους συγχωριανούς του. Δε σταματά ακόμα και την ώρα που το πρόβλημα της υγειάς του τον προειδοποιεί για το τέλος, που τόσο φοβάται! Συνεχίζει να φέρεται αλαζονικά απέναντι ακόμα και στο Χάρο, αλλά και στην γυναικά του. Μονίμως φωνάζουν ο ένας στον άλλο πως η μόνη απελευθέρωση τους είναι η λύτρωση που θα τους φέρει ο θάνατος!\nΜε λόγια υποτιμητικά εξοντωτικά ταπεινωτικά και ειρωνικά καταφέρνουν να έχουν επιβιώσει μέσα σ’αυτή τη φυλακή με θέα το αρχιπέλαγος. Η γαλήνη που προξενεί μια τέτοια θέα στη δική τους περίπτωση πληγώνεται και μόνο ηρεμία δεν έχει καταφέρει να δώσει.στη συμβίωση τους.\nΜε τον ερχομό ενός τρίτου προσώπου αρχίζει μια λυσσαλέα πάλη μεταξύ τους, και οι δυο τους καταπιάνονται πάνω του και ζητούν μια διέξοδο από αυτή τη φυλακή που έφτιαξαν και οι δύο τους. Με την παρουσία του αρχίζουν να βγαίνουν στο φως όλα τα κατακάθια που είχαν ποτίσει την ψυχή τους, ιδίως όταν η Αλις παίρνει την ηρωική απόφαση να εγκαταλείψει τον άντρα της μαζί του!\nΟ Γιώργος Μιχαλακόπουλος οπτικοποιεί μοναδικά τον δύστροπο και μονόχνωτο χαρακτήρα του λογαχού Εντγκαρ, δημιουργώντας στη σκηνή του θεάτρου το ιδανικό «αρνητικό» απέναντι στην αεικίνητη και νευρική γυναίκας του! Η Κατερίνα Μαραγκού δείχνει να είναι το κεντρικό πρόσωπο στη σκηνή, αποδίδοντας το χαρακτήρα της Αλις με κίνηση, που προδίδει το γεγονός ότι σαν χαρακτήρας είναι πρώην ηθοποιός. Η ικανότητα της να παγιδεύει το κοινό στα αληθοφανή της ψέματα είναι ίσως και το σημείο κλειδί της παράστασης, στην οποία ο Νίκος Αλεξίου φορτώνεται ως Κουρτ τα ψυχολογικά βάρη της δυσλειτουργικής τους σχέσης.\nΣτο τέλος το ζευγάρι σε μια αποκαλυπτική σκηνή, ανακαλύπτει την πηγή έμπνευσης του έργου αυτού. Ανεβαίνει στη σκηνή του θέατρου Άλμα με αφορμή τα 100 χρόνια από το θάνατο του συγγραφέα του, Αυγούστου Στρίντμπεργκ. Το έργο αυτό του Σουηδού συγγραφέα χρονολογείται από το 1901 και είναι από τα τελευταία της ζωής του.


Τα σενάρια της απαγόρευσης της ΧΑ, οι “δικαστικοί κύκλοι” και τι πρέπει να φοβάται η ΝΔ – xOrisOria News\nDate: 30 Απριλίου, 2014\nΤις ημέρες που πέρασαν και συγκεκριμένα την Κυριακή, διακινήθηκε στα ελληνικά ΜΜΕ ένα πολύ συγκεκριμένο σενάριο, σχετικά με…\nτην απαγόρευση ή όχι της καθόδου της Χρυσής Αυγής στις επερχόμενες εκλογές.\nΈνα σενάριο το οποίο ήλθε στην επικαιρότητα μέσω των “διαδρόμων” μεταξύ δημοσιογράφων και δικαιοσύνης, τους οποίους θα πρέπει κάποια στιγμή να εξετάσουμε τόσο εμείς, όσο και η ίδια η δικαιοσύνη. Πριν αναφερθούμε όμως σε αυτό, ας δούμε ποιό είναι αυτό το σενάριο, το οποίο πάει κάπως έτσι: “Δύο κρίσιμες ημερομηνίες θα καθορίσουν το τι μέλλει γενέσθαι με την κάθοδο της Χρυσής Αυγής στις ευρωεκλογές, αλλά και των υποψηφίων με την «Εθνική Αυγή» στις αυτοδιοικητικές εκλογές.\nΗ πρώτη ημερομηνία είναι η 3η Μαΐου, καθώς μέχρι τότε το Α΄ Τμήμα του Αρείου Πάγου θα πρέπει να έχει αποφανθεί για την εγκυρότητα όλων των συνδυασμών των υποψηφίων για τις δημοτικές και περιφερειακές εκλογές. Μία εβδομάδα μετά, στις 11 Μαΐου, ο Άρειος Πάγος θα πρέπει να αποφασίσει αν η Χρυσή Αυγή μπορεί να λάβει μέρος στην εκλογική διαδικασία, αλλά και εάν το παρακλάδι της η «Εθνική Αυγή», μπορεί να συμμετάσχει στις ευρωεκλογές.\nΠολιτικοί παράγοντες αλλά και ανώτατοι δικαστικοί εκτιμούν ότι τουλάχιστον μία από τις δύο δικαστικές αποφάσεις θα είναι θετική. Αν και ο έλεγχος των καταστατικών που υποβάλλουν τα κόμματα είναι τυπικός, έχει ξανασυμβεί στο παρελθόν να απαγορευθεί σε κόμματα η συμμετοχή σε εκλογές αλλά για διαφορετικούς λόγους. Ως τις 3 Μαΐου, το Α’ Τμήμα του Αρείου Πάγου θα πρέπει να έχει αποφασίσει αν οι συνδυασμοί είναι έγκυροι.”\nΑς αρχίσουμε από το θέμα στο οποίο αναφερθήκαμε κατ’ αρχήν όμως. Τον τρόπο “διακίνησης” αυτών των σεναρίων. Μέσω της “διοχέτευσης” πληροφοριών σε δημοσιογράφους από “δικαστικούς κύκλους”. Πρώτοι ήταν “τηλεοπτικοί” δημοσιογράφοι που έβγαλαν το θέμα, επικαλούμενοι πηγές από το σύστημα της “Δικαιοσύνης” και μετά ακολούθησαν οι αναλυτές σε εφημερίδες αλλά και στο διαδίκτυο.\nΥπάρχουν δύο και μόνον δύο περιπτώσεις. Είτε όντως το ρεπορτάζ διοχετεύτηκε από δικαστικούς κύκλους, είτε οι δικαστικοί κύκλοι ήταν εφεύρημα των δημοσιογράφων για να “ξεπλύνουν” πληροφορίες που τους δόθηκαν από πολιτικούς πληροφοριοδότες, προστάτες ή φίλους (ο καθένας το λέει όπως θέλει). Στην πρώτη περίπτωση, όπου όντως υπάρχει διαρροή από την Δικαιοσύνη, υπάρχει μείζον θέμα. Φυσικά η δικαιοσύνη απέχει πολύ από το να είναι άμπεμπτη τέτοιων διαπλοκών, καθώς έχουμε επανειλημμένα δει δικογραφίες, αποδεικτικό υλικό και πολλά άλλα να διαρρέουν σε μέσα, πολύ πριν την έναρξη μίας δίκης και να χρησιμοποιούνται κατά το δοκούν από τα Μέσα. Οι δε “κύκλοι” έχουν πάρα πολλά να απαντήσουν σχετικά με τα κριτήρια τα οποία χρησιμοποιούν για να διοχετεύσουν αυτές τις πληροφορίες και το τι σκοπιμότητες εξυπηρετούν, εκμεταλλευόμενοι την θέση τους. Και εδώ δεν μπορεί κανείς να ισχυρισθεί ότι οι δικηγόροι – υπερασπιστές έκαναν τις διαρροές, για να βοηθήσουν την θέση των κατηγορουμένων, εφόσον πρόκειται για αυταπάγγελτες διώξεις, μετά από επιστολή υπουργού Δικαιοσύνης στον Άρειο Πάγο.\nΣτην δεύτερη περίπτωση, αυτή δηλαδή που οι δικαστικοί κύκλοι δεν υφίστανται αλλά χρησιμοποιούνται για “ξέπλυμα” πληροφοριών που έρχονται από άλλα κέντρα εξουσίας, η κατάσταση είναι ακόμη χειρότερη. Γιατί δεν έχουμε απλά και μόνον ένα σενάριο που διακινείται για εντυπωσιασμό, αλλά κάτι πολύ χειρότερο. Κατ’ αρχάς μια απευθείας προσπάθεια άσκησης επιρροής στον τρόπο που θα κάνουν την δουλειά τους οι δικαστές και μια προσπάθεια ποδηγέτησης με βάση πολιτικούς στόχους. Γίνεται τόσο μία “σφυγμομέτρηση” των αντιδράσεων σε ένα τέτοιο ενδεχόμενο, όσο και μία “πρόταση” προς τα πού θα πρέπει να στραφούν οι δικαστικές αρχές. Η απλή αλήθεια αυτού του ενδεχομένου, ξεπερνά ακόμη και την ίδια την ομολογία Μπαλτάκου και τα όσα είπε αυτός. Γιατί επειδή ακριβώς δεν γίνεται ιδιωτικά και επί προσωπικού, αλλά σε κοινή θέα και με την μορφή προτροπής, έχει πολύ ισχυρότερη δυναμική.\nΣε κάποια σοβαρή χώρα, ήδη θα υπήρχαν έρευνες από την ίδια την δικαιοσύνη σχετικά με την ύπαρξη ή μή τέτοιων κύκλων. Στην χώρα όμως όπου οι καναλάρχες χρωστούν τα μαλλιοκεφαλά τους αλλά κρατάνε τις ζημιογόνες επιχειρήσεις τους για να μπορούν να βάζουν τα λεφτά από άλλες “πόρτες” κάτι τέτοιο είναι ιδιαίτερα δύσκολο να γίνει.\nΑς πάμε όμως τώρα και στο ίδιο το σενάριο αυτό καθ’ εαυτό. Παρόλο που μία απαγόρευση της Χρυσής Αυγής είναι σχεδόν απίθανο να γίνει στις δημοτικές εκλογές, καθώς η πιθανότητα να κατηγορηθούν ως μέλη εγκληματικής συμμορίας όλοι όσοι συμμετέχουν σε όλους τους συνδυασμούς της Χ.Α. σε όλη την Ελλάδα είναι μηδενική, θα μπορούσε κανείς να σκεφθεί ότι το καθεστώς θα προσπαθούσε να απαγορεύσει την κάθοδο στις ευρωεκλογές για το ψηφοδέλτιο της ΧΑ. Γι’ αυτό και τα “σενάρια” που διακινούνταν μιλούσαν για μία θετική απάντηση και μία πιθανώς αρνητική.\nΆρα επί της ουσίας μιλάμε για τις ευρωεκλογές. Η αλήθεια είναι ότι εδώ θα περίμενε κανείς αντιδράσεις των κομμάτων της αντιπολίτευσης σε μία τέτοια μεθόδευση. Μέχρις στιγμής όμως δεν υπήρξε ουδεμία ουσιαστική αντίδραση αναδεικνύοντας τον ανεύθυνο τρόπο με τον οποίο προσεγγίζουν την πολιτική τα ελληνικά κόμματα. Αυτό όμως το οποίο είναι το πλέον τραγικό είναι η βλακεία της ίδιας της Νέας Δημοκρατίας. Η οποία φαίνεται να μην μπορεί να καταλάβει ότι μία τέτοια απαγόρευση θα ισοδυναμούσε με αυτοκτονία της. Και θα σας εξηγήσουμε το γιατί με πολύ απλά λόγια. Με δεδομένη την παρουσία της ΧΑ στα δημοτικά και δίχως την δυνατότητα να ψηφίσουν τον φυσικό τους χώρο την ίδια ημέρα, στις ίδιες κάλπες οι ψηφοφόροι της ΧΑ θα ήταν σχεδόν αδύνατον να επιστρέψουν στην ΝΔ. Ας μην ξεχνάμε εδώ δύο βασικούς παράγοντες. Κατ’ αρχήν το προφίλ του ψηφοφόρου της ΧΑ, που δεν είναι μόνον αυτό του απογοητευμένου δεξιού (γιατί τότε η ΝΔ δεν θα κονταροχτυπιόταν με τον ΣΥΡΙΖΑ αλλά θα ήταν πολύ πιο πίσω) αλλά μάλλον του απογοητευμένου από όλους εξίσου. Και κατά δεύτερον το γεγονός ότι η ΧΑ έχει την υψηλότερη συσπείρωση οπαδών σε όλες τις δημοσκοπήσεις, αφήνοντας πίσω ακόμη και το ΚΚΕ που θεωρείται βράχος και ότι χάνει ψηφοφόρους μόνον όταν πεθαίνουν. Όλοι αυτοί θα ήταν πολύ πιο πιθανό να ψηφίσουν ένα άλλο αντιμνημονιακό ψηφοδέλτιο στις ευρωεκλογές παρά να γυρίσουν στους κόλπους της ΝΔ που ήδη πυροβόλησε τα πόδια της, μέσω της διαγραφής Κρανιδιώτη προκειμένου να εξευμενίσει το ΠΑΣΟΚ.\nΤο ιστορικό προηγούμενο υπάρχει. Κατά την περίοδο της σκληρής αποχουντοποίησης από τον Καραμανλή, όταν η αστυνομία έμπαινε στα σπίτια εθνικιστών, χουντικών, ακροδεξιών και λοιπών και τους έδερνε, όταν συλλαμβάνονταν και κρατούνταν χωρίς κατηγορίες, όταν διώχνονταν από τις δουλειές τους όσοι δεν ήταν αρεστοί στους “δημοκράτες”, πολλοί ήταν αυτοί που επέλεξαν να βρουν καταφύγιο στο ΠΑΣΟΚ, αντί της Νέας Δημοκρατίας. Κάποιοι από αυτούς εξελίχθηκαν και σε στελέχη του. Και όποιος κατάλαβε, κατάλαβε!\nΚάνε πλύσεις στο στόμα σου με ένα κουταλάκι της σούπας λάδι και δες τι εκπληκτικό θα σου συμβεί.. ( 6,133 )


Συνομιλήστε με τον Πέτρο Μάνταλο -Δείτε πως! (ΦΩΤΟ) – Enwsi.gr\nΗ όμορφη πρωτοβουλία της ΠΑΕ ΑΕΚ\nenwsi.gr\t 28/03/20, 16:48\nΜένουμε σπίτι είναι το σύνθημα των τελευταίων ημερών για προφυλαχθούμε από τον κορωνοϊό.\nΗ ΠΑΕ ΑΕΚ για να βοηθήσει τους φίλους της ομάδας να περάσουν πιο ευχάριστα τον χρόνο τους ετοίμασε μια ευχάριστη έκπληξη. Οι φίλαθλοι της ομάδας και όποιος άλλος το επιθυμεί μπορεί να συνομιλήσει με τον Πέτρο Μάνταλο.\nΠως; Μπείτε στο story του λογαριασμού της ΑΕΚ στο Instagram (@aekfc_official) στο Instagram και κάντε τη δική σας ερώτηση στον αρχηγό της ομάδας για να τις απαντήσει μέσω AEK TV! Σε ένα βίντεο που προφανώς θα προβληθεί τις επόμενες ημέρες.